17:18 / 13.12.2017 2973 pdf Ўқиш режими + -\nҲали, мен сизларга айтаётган гапларни эслайсизлар..\nОдамлар орасида мен айтиб берган ушбу ҳадислар орқали ишончга ва ўзига бино қўйишга одатланган кишилар ҳам бор. Улар орасида инсонни Аллоҳ таолонинг розилиги ва жаннатига етишиши учун ҳамда азоби ва дўзах ўтидан сақланиши учун ўзи билан бирга «Ла илаҳа иллаллоҳ» ақидасини кўтариб юриши ва ҳаётини шу билан тўгатишининг ўзи етарли деб эътиқод қиладиган кишилар ҳам бор.\nЎзларингизга маълум, Аллоҳ таоло бизларга «Ла илаҳа иллаллоҳ» калимаси ва у ўз ичига олган иймоний эътиқодни илдизлари ер ичига кирган баланд ва мустаҳкам дарахтга ўхшатиб шундай деган:\n«Аллоҳ яхши сўзга қандай мисол келтирганини кўрмайсанми? У худди бир яхши дарахтга ўхшайдир. Унинг асли собит турадир. Шохлари эса осмонда». (Иброҳим, 24).\nОятда айтилган «яхши сўз» «ла илаҳа иллаллоҳ» калимасидир.\nБу ерда заминга ўтқазилиб илдизлари ер ичига кирган, сувга эҳтиёжи йўқ дарахт борми? Агар ушбу дарахт бир муддат сувсиз қолдирилса, сўлиб, қовжираб қолишини ҳаммамиз яхши биламиз. Кейин шамоллар унинг япроқларини ҳар томонга учириб кетгач, бир зумда ёқилғи учун ишлатиладиган ўтин бўлиб қолиши ҳам барчамизга маълум.\nСизларнинг: «Ла илаҳа иллаллоҳу» деб айтаётган гувоҳлигингиз ҳам шундай. Мен ушбу калимани ақлимга ишонч билан ўтқаздим ва Аллоҳни улуғлаган ҳамда яхши кўрган ҳолимда унинг илдизларини қалбимга ўрнаштирдим. Энди ушбу иймоний дарахтни то умримнинг охиригача мен билан ҳамроҳ бўлиб қолиши учун унга бериладиган озуқа қаерда? Унинг озуқаси ибодатларни бажаришдир. Унинг озуқаси Аллоҳ азза ва жалланинг зикрини тилдан олдин қалбда кўпайтиришдир. Унинг озуқаси гуноҳ ва ҳаром ишлардан узоқлашишдир. Кимки ўзининг иймон дарахтини ҳамда эътиқодини ушбу озуқа билан тўйинтирса, то вафот этиб Аллоҳ таолога рўбарў бўлгунча ушбу дарахт ҳам унга ишончли ҳамроҳ ва вафодор шерик бўлади. Расулуллоҳ соллаллоҳу алайҳи васаллам айтганларидек, ҳақиқатда Аллоҳ таоло унга дўзах ўтини ҳаром қилади.\nАммо кимки: «Мана мен Аллоҳ таолони яккаю ягона, ҳожатларни ва рағбатларни қондирувчи илоҳ деб иймон келтирдим, демак, мен охиратдаги кафолатли саодатни қўлга киритдим» – деса ва Аллоҳ таоло унга таклиф этган ибодатлардан юз ўгирса ҳамда Аллоҳ азза ва жалла қайтарган ҳаром ишлардан иборат бўлган ўйин-кулгиларга юзланса, нима бўлади? Иймон калимасига ўхшатилган унинг ушбу иймон дарахти сўлиб қовжирайди. Кейин уни ўлим шабодаси ва аламлари учириб кетади. Сўнгра унутиш денгизларига улоқтириб ташлайди.\nУшбу сўзлар зеҳнингизда илмий ўрнашиши учун сизларни ҳар бир олим ва маданиятли киши тушуна оладиган ушбу ҳақиқат олдига қўяман. Инсон жон талвасаси ва ўлим азобларига ташланганда, ундаги ўй-фикрлар сочилиб кетади, балки унинг қалбидаги нарсалар ҳам юзага чиқиб ҳар тарафга тарқалиб кетади. Унинг нафсида бекинган хотира ва ўйларидан бирор нарса қолмайди. Магар унинг ички ақлида яширинган нарсагина қолади. Инсоннинг ички ақлида яшириниб қолган нарса нима? Унинг ақлида қолган нарса ҳаётлик даврида қаттиқ яхши кўрган ва доимо эслаб гапириб юрадиган ҳамда уни деб фаоллашган нарсадир.\nУнинг ички ақлида сақланиб қолган нарса ана шулардир.\nАммо ўлим тегирмони сабабли юзага келадиган жон талвасаси, унинг юзаки ўйларини дарахтларнинг бирида йиғилган чумчуқлар, дарахтга қўл текказганда учиб кетгани каби ҳар тарафга учириб юборади.\nАммо унинг ички ақлида беркиниб ўрнашган фикрлар ушбу иймон дарахтидир. У нарса Аллоҳнинг зикри, тоат-ибодатлари ҳамда ҳаром қилинган ишлардан узоқлашиши билан доимий озиқлантириб келган ўша иймоний дарахтдир. Унга эътибор беринг, ўлим тегирмони юзага келтираётган жон талвасасини бошдан ўтказаётганда уни қандай топасиз? Албатта у ушбу: «Ла илаҳа иллаллоҳ, Аллоҳ, Аллоҳ», калимасини тинмай такрорлайди. Аммо бу вақтда ундан дунё юз ўгирса ҳам, у парво қилмайди. Расулуллоҳ соллаллоҳу алайҳи васаллам: «Кимки ширк келтирмай Аллоҳга рўбарў бўлса, Аллоҳ таоло унга дўзах ўтини ҳаром қилади ва жаннатга киритади» – деганларида ана шу нарсани назарда тутган эдилар.\nМен сизларга айтаётган ушбу сўзлар кичик бир мисол эканини яхши биласизлар, эй Аллоҳнинг бандалари.\nБир инсон ўлим тўшагига ётиб қолди ва ўзини табибнинг жарроҳлик пичоғига таслим қилди. Табиб жарроҳлик амалиётини бошлади. Табиб унга амалиёт оғриқларини камайтириш учун ухлатувчи наркоз берди. Энди сиз унинг тилини қимирлатиб гапираётган сўзларига эътибор беринг: у нималарни сўзлайди? Наркоз таъсиридаги ушбу инсон ўзининг атрофидаги молу дунёси ҳақида сўзлайди. У ички ақлида яширинган нарсаларни айтиб тилини қимирлатади. Молу дунёсига ошиқ бўлади, ўзининг тижорати ҳақида, фалончи тортиб олган молини, фалончи қарзга олган пулини ва бошқа-бошқа нарсалари ҳақида сўрайди... Агар унинг қалби бирор қиз ёки шунга ўхшаш нарсага боғланиб қолган бўлса, у ўзи яхши кўрган ўша нарсанинг исмини айтиб чақираётганини кўрасиз.\nАммо бу инсон Аллоҳни кўп зикр қилувчи кишилардан бўлса, унинг тили ҳамиша Аллоҳнинг зикрини такрорлайди.\nАллоҳ субханаҳу ва таолонинг баёноти тушунтириб берган ушбу маънога эътибор қилинглар:\n«Ким Менинг зикримдан юз ўгирса, албатта, унга торчилик ҳаёти бўлур ва қиёмат куни уни кўр ҳолида тирилтирурмиз», деди. У: «Эй Роббим, нима учун мени кўр ҳолда тирилтирдинг. Ахир, кўрувчи эдим-ку!» деди». (Тоҳа, 124-125).\nМен тириклигимда «Ла илаҳа иллаллоҳ» калимасини айтиб иймон келтирган эдим- ку!\n«У зот: «Шундай. Сенга оятларимиз келди. Сен эса уларни унутдинг? Шунингдек, сен ҳам бугун унутилурсан», деди». (Тоҳа, 126).\nАммо «Ла илаҳа иллаллоҳ» калимасини эртаю кеч айтиб юрган ва ушбу ҳадисни эшитган бу одам ўзини Аллоҳ таоло мағфират қиладиган, нажот топувчи саодатли кишилардан эканига ишониб дунёнинг беҳуда ўйин кулгиларига юзланади. Аллоҳ таолонинг зикридан юз ўгириб, нафсини дунёга, ҳаром ишларга ҳамда лаззатланишга машғул қилади. Мен рухсат берилган роҳатланишларни айтаётганим йўқ, балки у ҳаром қилинган лаззатлар билан шуғулланиб ҳаётини ана шу шаклда ўтказади.\nҲа, унинг тили «Ла илаҳа иллаллоҳ» калимасини такрорлайди. Лекин унинг ушбу калимадаги улуши тилидагина чегараланган бўлади. Аммо унинг қалби ва ҳис-туйғулари ўзи машғул бўлган дунёсига боғланган. Бу калима унинг ҳаётида доимий озуқа бериб туриши керак бўлган дарахтга ўхшаб қолади.\nАллоҳ таолонинг ҳузурига олиб борадиган сафар чиптаси ва Аллоҳ таолонинг саодат билан роҳатлантириши, «Ла илаҳа иллаллоҳ»ни айтишнинг ўзи эканига ишонган одамнинг оқибати нима?\nУнинг икки оёғи, балки бутун вужуди ўлим тўшагига чўзилса ва унинг олдига ўлим фариштаси жонини олиш учун кирганида, ўлим азоби ва жон талвасасига тушса, унинг фикридан барча ташқи сурат ва юзаки эътиқод қилган нарсалари, шунингдек, тил учида айтиб юрган «Ла илаҳа иллаллоҳ» калимаси ҳам учиб кетади. У буни ҳам унутади. Унинг хаёлида фақат ички қалбида яширган нарсаларигина қолади. Бу инсон ўз қалбида мен сизларга айтган шаҳватлари, ҳавойи истаклари, лаззат ва роҳатларини ҳамда шунга ўхшаш нарсаларни яширган эди.\nҲаёти давомида «Ла илаҳа иллаллоҳ»ни айтиб шаҳодат келтирган қанча-қанча инсонларни учратдик. Уларнинг бири жон талвасасига тушганида биз эътибор бериб унинг ўз тижорати ва бойликларини чақираётганини, аҳлини ўзининг хусуматчиларига қарши ёрдамга чорлаётганини ва ўзи севган дўстлари ёки аёл дўстларини эслаётганини кўрдик. У Аллоҳнинг ҳузурига кетаркан, ўзи яшаб ўтказган эътиқодни унутиб, ана шу ҳолатда кетди.\nВафот этаётганингизда «Ла илаҳа иллаллоҳ» калимаси ўзингиз учун доимо ҳамроҳ бўлишини таъмин этинг, шунда Аллоҳ таоло ҳам сизни саодат билан таъминлайди.\n«Батаҳқиқ, мўминлар нажот топдилар». (Муъминун, 1).\n«Батаҳқиқ, мўминлар нажот топдилар. Улар намозларида хушуъ қилувчилардир. Улар беҳуда нарсалардан юз ўгиргувчилардир. Улар закотни адо қилгувчилардир. Улар фаржларини сақловчилардир. Магар ўз жуфти ҳалоллари ва қўлларида мулк бўлганлардан (сақламасалар), албатта, улар маломат қилинувчи эмаслардир. Ким ана шундан бошқани талаб қилса, бас, ана ўшалар тажовузкорлардир. Улар омонатларига ва аҳдларига риоя қилгувчилардир. Улар намозларини муҳофаза қилувчилардир. Улар намозларини муҳофаза қилувчилардир». (Муъминун 1-10).\nШайхонтоҳур туман Эшонгузар жоме масжиди имом хатиби\n16:25 / 13.12.2017 4708\n16:15 / 14.12.2017 2047\n3180 17:19 / 21.09.2017\nМаълум бўлсинки, ғийбат қилинган киши ғийбат қилувчидан ҳақдор бўлиб қолади, яъни қиёмат куни унинг устидан шикоят қилиб, даъво қилишга ҳаққи бўлади. Ғийбат давоми...\n2866 12:35 / 12.06.2018\nАллоҳ таоло .Аълаа, сурасида.Олий қадар Роббинг исмини поклаб ёд эт,, деган 1оят.Ушбу ояти каримадаги хитоб аввало Пайғамбаримиз соллаллоҳу алайҳи васалламга ва у давоми...\n3658 20:27 / 10.05.2018\n2150 15:41 / 05.05.2018


24 август куни Ўзбекистонда қандай об-ҳаво кузатилади?\n14:51 / 23.08.2017\nТошкент шаҳри. Республика Гидрометеорология марказининг хабар беришича, 24 август куни пойтахтда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 17-19, кундузи 34-36 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20, кундузи 32-37 даража иссиқ бўлади.\nБухоро ва Навоий вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20, кундузи 32-37 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 15-20, кундузи 32-37 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 17-22, кундузи 32-37 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 15-20, кундузи 32-37 даража иссиқ бўлади.


Энди давлат хизматига жойлашишда уч босқичли синов амалиёти ўтказилади. Бу биринчидан - тест синовлари, иккинчидан - ёзма имтиҳон, учинчидан - суҳбат. Бундай амалиёт давлат хизматига ишга олинаётган номзоднинг хусусиятларини тўлиқ кашф этиб, унинг рақобатбардошлигини аниқлаш имконини беради. KUN.UZ мухбири Ўзбекистон Республикаси бандлик ва меҳнат муносабатлари вазири ўринбосари З.Умаровнинг сўзларига асосланиб, шу ҳақида хабар берди.\nУмаровнинг таъкидлашича, мазкур лойиҳани ишлаб чиқишда 40 дан ортиқ илғор мамлакатларнинг тажрибаси ўрганилган ва барча зарур жиҳатлар инобатга олинган.\nШунингдек, вазирлик томонидан "Давлат хизматчиларини моддий рағбатлантириш ва ижтимоий таъминлаш тизимини такомиллаштиришга доир чора-тадбирлар тўғрисида"ги қарор лойиҳаси ишлаб чиқилмоқда. Унда давлат хизматчилари фаолиятининг натижавийлиги ва самарадорлиги, шунингдек оғир шароитларда меҳнат қилаётганлар учун қўшимча тўловлар, устама ҳақлар тўланиши кўзда тутилмоқда.\nДавлат хизматчиларининг махсус режимига алоҳида эътибор қаратиш қонунчилигимизда янгиликдир. Энди давлат хизматчилари белгиланган вақтдаги ишчи соатидан ортиқ меҳнат қилган тақдирда, уларга тегишли компенсациялар тақдим этилади. Асосий компенсация - қўшимча меҳнат таътили бўлиб, у уч кундан кам бўлмаган қўшимча таътилни ўз ичига олган бўлади.\n12:38 / 23.03.2018


Ногиронлиги бўлган шахсларни статистик ҳисобга олиш тизими такомиллаштирилади – КУН УЗ\nГлавная / Жамият / Ногиронлиги бўлган шахсларни статистик ҳисобга олиш тизими такомиллаштирилади\nНогиронлиги бўлган шахсларни статистик ҳисобга олиш тизими такомиллаштирилади\nAnvar 27.03.2018\tЖамият Comments Off on Ногиронлиги бўлган шахсларни статистик ҳисобга олиш тизими такомиллаштирилади 18 Показы\nВазирлар Маҳкамасининг 22.03.2018 йилдаги «Ногиронлиги бўлган шахсларни статистик ҳисобга олиш тизимини такомиллаштириш тўғрисида»ги 210-сон қарори қабул қилинди, деб ёзмоқда Norma.\nҲужжатда ногиронлиги бўлган шахсларни ҳисобга олиш тизими етарли даражада ишлаб чиқилмаганлиги қайд этилган. Шунингдек ногиронлиги бўлган шахсларга ўз вақтида зарур тиббий-ижтимоий ёрдам кўрсатиш учун уларнинг ижтимоий аҳволини мониторинг қилишда камчиликлар мавжуд.\nШу муносабат билан энди Давстатқўм давлат статистика ҳисоботи асосида қуйидагилар тўғрисидаги маълумотларни шакллантиради:\n• ногиронлиги бўлган шахслар сони;\n• имконияти чекланган (ногиронлиги бўлган) ўқувчилар учун мослаштирилган инфратузилма ва материалларга эга мактабгача таълим ва умумтаълим муассасалари;\n• реабилитация марказлари фаолияти.\nНогиронлиги бўлган шахсларнинг ҳаёт фаолиятини акс эттирувчи қўшимча статистик кўрсаткичлар рўйхати тасдиқланди. Улар 2018 йил ҳисобот давридан бошлаб тегишли вазирликлар ва идоралар томонидан ишлаб чиқилади ҳамда Давстатқўм томонидан жамланади.\nКўрсаткичлар қуйидаги маълумотларни ўз ичига олади:\n• имконияти чекланган (ногиронлиги бўлган) ўқувчилар учун мослаштирилган инфратузилма ва материалларга эга олий таълим муассасалари – маълумотлар ҳисоботнинг 4-ta’lim шаклига киритилади;\n• ногиронлиги бўлган шахслар фойдаланиши учун қулай жамоат йўловчи транспорти (автобуслар) сони;\n• сурдо таржима билан ёки ўтувчи ёзувлар билан бирга олиб борилаётган телекўрсатувлар сони;\n• имконияти чекланган шахслар учун қўшимча қулайликлар билан таъминланган давлат ташкилотларининг веб-сайтлари сони (контрастни қўшиш, шрифтни катталаштириш, овоз жўрлиги функциялари ва бошқалар);\n• АБКМга мурожаат қилган ногиронлиги бўлган шахслардан ишга жойлаштирилганлар сони;\n• туманлар ва шаҳарлар бўйича ногиронлиги бўлган шахсларни ишга жойлаштириш учун иш ўринларини захирага олиш;\n• уй-жой билан таъминланган, шунингдек яшаш шароитлари яхшиланишига муҳтож бўлган ногиронлиги бўлган шахслар сони – ҳисоботнинг янги 2-uy-joy шакли жорий этилмоқда (масъуллар – туман ва шаҳар ҳокимликлари);\n• фуқароларнинг ўзини ўзи бошқариш органлари томонидан бериладиган моддий ёрдам олган ногиронлиги бўлган шахслар сони –маълумотлар 1-NNT шаклига mahalla иловасига киритилади;\n• санаторий-курортларда даволаниш учун мурожаат қилган, шунингдек бундай йўлланмалар олган ногиронлиги бўлган шахслар сони;\n• ташкилотларга тегишли бўлган пандуслар билан жиҳозланган бинолар сони – маълумотлар ҳисоботнинг 1-korxona, 1-KB, 1-notijorat, 1-NNT шаклларига киритилади.\nҲужжат 26.03.2018 йилдан кучга кирди.\nногиронлик статистика ҳисоб\t2018-03-27\nTags ногиронлик статистика ҳисоб\nПред. Самарқанд автомобил заводи ўз фаолиятининг 19 йиллигини нишонлади\nСледующая Беларусь билан ҳарбий ҳамкорлик бўйича битим имзоланади


Эркин микрофон - Умматчимисиз ëки миллатчи?\nУшбу мавзу юзасидан фикр билдирганлардан бири мусулмонлар муаммоси илдизи айнан эътиқод бирлигининг йўқлигида эканини таъкидлайди.\nНаманган тоғларидан шеърий репортаж\nОзодликка қўнғроқ қилган поплик Ҳабибулла ака ўз атрофини ўраган кўклам манзарасини қофия маржонига шеърий мисра қилиб терибди.\nҲабибулла ака: Озодлик радиосими бу?\nҲабибулла ака: Мен Ўзбекистондан телефон қилаяпман. Эшитаяпсизми?\nОзодлик: Ҳа¸ эшитаяпман. Гапираверинг.\n- Наманган вилояти¸ Поп туманиданман. Поп туманининг бир чеккасида Чодак деган жой бор. Тоғнинг ичида турамиз. Ҳабибулла Бойзоқовман. Озгина вақт топиб ижод қилиб тураман. “Кўклам ҳавоси” деган шеъримни ҳозир сизларга ҳавола қиламан.\nҚир-адирда бойчечаклар мўралар¸\nМайсаларнинг хушбўй ҳиди таралар¸\nБаҳор келса¸ дилдан кетар яралар¸\nБу фаслнинг кўпдир жуда адоси¸\nБизга хўп ëқади кўклам ҳавоси.\nДарахтлар ҳам куртак ëзиб гул очар¸\nБорлиқ узра сахий қуëш нур сочар¸\nЎз ўзидан ғам-ташвишлар ҳам қочар¸\nҚаердандир келар найнинг навоси¸\nНаврўз байрами билан табриклаб қўймоқчи эдим. Ижодларингга муваффақият тилайман. Хуллас эшиттиришингизларни мухлисиман. Ўзим интернатда ишлайман. Руслан Чагаев тўғрисида ҳам эшитдим. Мен у тўғрисида маълумотлар билмас эдим. Сизлардан эшитиб билдим. Сизларга катта раҳмат. Қизиқиб¸ эшиттиришларингизни эшитиб бораман¸ дейди Ҳабибулла ака.\nУйландиму уйим йўқ\nҚадим туркий халқлар удумига кўра йигитнинг боши икки қилинишидан олдин унга уй қуриб берилган. Шаҳарликлар лойпахса уй тикишса¸ кўчманчи ўзбеклар келин-куëв учун кигиз уй¸ бўз уй¸жуда бўлмаса қора уй ëки олачуқ қуриб беришган. Уйландим¸ калимасининг илдизи ана шунга бориб тақалади.\nҲозир Санкт Петербургда электрчи бўлиб ишлайдиган Бунëд исмли андижонлик йигит уйландиму аммо уйсизман деб ҳасрат айтади.\n- Исмим Бунëдбек. Андижонданман ака. Ўзбекистонда одамлар уй-жойсиз юрибди. Биз ҳам ëшмиз. 25 га кирганман. Ëш оилалар бекордан юрибди. Уй-жойи йўқ. Ўшаларга уй-жой қилса бўлмас эканми¸ деб савол берай деган эдим сизларга. Давлат бир нима қилса бўлмасмикан¸ дейманда. Фақат коллеж-поллеж қуриб ëтибди. Ëш оилаларга бирор бир дом¸ квартира қилиб сотса бўлмас эканми дейманда. Россияда ëш оилаларга масалан беради кредитга бўлса ҳам. Ўзимизда кредитга тугул умуман қурилмаяпти.\nЎзим биламан ўзимизнинг маҳаллада ëш оилалар бор. Битта хонадонда тўртта-тўртта оилалар яшайди. Шундай бўлгандан кейин жанжал бўлади¸ проблема бўлади. Шуларнинг олдини олса деяëтувдимда. Масалан¸ Ўзбкистонда менинг ҳам уйим йўқда. Еттита ака-укамиз биз. Жой йўқ¸ бизга берилмаган. Бойлар¸ пули борлар туғилмаган боласига ҳам олиб қўйган. Камбағаллар чиқса¸ берилади дейди. Бойлар пул бериб қўяди. Камбағаллар қолиб кетаверади. Бойларнинг туғилмаган боласига ҳам чеки бор. Ўшаларни сотаяпти ҳозир. Биз мана бу ëқда юрибмиз. Оламиз. Камбағал одам қанақа қилиб олади? Ўзимизнинг Андижонда 6 сўтик ер¸ марказдамас чеккароқда¸ 6000-7000 доллар. Мен уйланганман. Ҳали яна иккита акам қолган. Неча марталаб ариза ëзганмиз. Ариза ëзсангиз¸ чек берилардида. Биз ҳам ариза ташлаганмиз. Бизга келганда “Бўлди. Чек берилмайди. Ҳамма ëқ пулга сотилади” дейилди. Шу бўйича йўқ бўлиб кетди¸ дейди андижонлик Бунëд.\nҚўқондаги ягона метангаз АËҚШ\nҚўқондан телефон қилган мухилисимиз айтган муаммо аслида Монополияга қарши кураш қўмитаси мулозимлари ечадиган масала кўринди.\n- Қўқон шаҳрида Метангазнинг битта заправкаси бор. Шуни битта наманганлик очган. Ишонасизми¸ шунинг очереди беш километр бўлиб кетаяптида. Шуни бошқа одамларга очтиргани қўймаяпти. Рухсат бердирмаяпти. Шу бўйича бир қизиқсангизлар. Тепадагиларнинг хабари бормикан? Неужели шу одам шунақа даражада кучлики¸ бошқалар очаман¸ деса очтирмаяпти. Ҳеч бўлмаса иккита бўлса ҳам нормал бўларди. Мисол учун Наманганда тўққизта бор. Ҳаттоки Тошкентда¸ Ангренда¸ Оҳангаронда ҳамма ëқда бор. Битта Қўқонда шунақада. Қўқонликларнинг устидан кулаëтганга ўхшайдида. Мана шу бўйича бир қизиқиб кўринглар¸ дейди қўқонлик мухлисимиз.\nМиллатми ë уммат\nОзодлик ўтказаëтган қурултойларнинг довруғи эрону туронга ëйилди десак муболаға қилмаймиз. Эътиқоди учун Бухорони тарк этиб Эронга хижрат қилган элдошимиз дунëдаги барча китобдан Қуръони Карим устун эканлигини айтади. Якшанба куни эфирга узатилган "Қурултой" эшиттиришига муносабат билдирган Абдуқаҳҳор назарида дунëнинг умуртқаси умматчиликдир.\n- Яхши мавзу танлабсизлар. Кеча эшитдим. Миллатнинг нималигини Оллоҳ таолонинг берган таърифи билан тушунсак¸ ўшанда яхши бўлади. Масалан¸ Оллоҳ таоло инсонларни Қуръонда айтаяптики¸ сизларнинг ҳаëтларингиз қизиқарли бўлишлиги учун ўзи асли бир ота-онадан яратдиму¸ лекин ҳаëтларинг қизиқарли бўлишлиги учун миллат ва элатларга бўлдим деяпти. Инсонлар Оллоҳнинг бизга берган шунақа тушунчаси билан шунга эътибор берганда¸ яхши бўларди. Лекин ҳозирги кунда ҳам¸ тарихда ҳам инсоният борки¸ миллатчилик тушунчаси нотўғри бўлганлиги учун инсонларнинг бошига қанчадан қанча кулфатлар¸ қанчадан қанча катта урушлар мана шунинг орқасидан келганда. Узоққа бормайлик. Иккинчи жаҳон уруши ҳам миллатчилик деган тушунча борку¸ ана шунинг нотўғрилигининг орқасидан бўлган нимада. Биринчи жаҳон урушининг бошланишида ҳам араблар араблигини нима қилиб¸ турклар турклигини нима қилиб ислом халифалигининг емирилишига олиб келди. Айнан мана шуларнинг ҳаммасига айбдор¸ миллатчилик деган туйғу бор¸ ўшани одамларнинг нотўғруи тушунганлигининг орқасидан деб ўйлайман. Шунинг орқасидан инсониятнинг бошига қанчадан қанча оғир кулфатлар тушди. Ислом таълимотига нима бўлганда одамлар¸ битта уммат бўлган пайтда миллатчили туйғуси пасайган. Умматчилик туйғуси кучайиб¸ миллатчилик туйғуси пасайган. Ана ўшанда ҳаëт тўғри бўлган. Одамлар тўғри яшаганда. Арабми¸ ажамми фарқи бўлмаган. Ҳаммаси битта эътиқод асосида бирлашганлиги учун одамлар дўстона алқоаларда яшаган. Ҳозирги кунда ўша нарсалар йўқлиги учун¸ эътиқодий бирлашишлик йўқлиги учун бўлинишлар¸ урушлар бўлаяпти. Шунинг учун миллатчилик деган нарсанинг ўрнига умматчилик яъни эътиқодий тушунчаларни қўйиш керак¸ дейди "Қурултой"га муносабат билдирган мухлисимиз.


Ливан пойтахти Байрут шимолидаги асосан христианлар яшайдиган Жунейҳ шаҳирда бомба портлагани оқибатида камида бир киши ҳалок бўлди¸ бир неча одам жароҳатланди.\nШаҳардаги бозор ва черков яқинида содир этилган бу портлаш сўнгги икки ой ичида рўй берган бешинчи портлаш бўлди. Феврал ойида мамлакат Бош вазири Рафиқ Ҳаририй ҳаëтига суиқасд қилинганидан кейин юз берган қатор ҳужумлар оқибатида 3 киши нобуд бўлди ва ўнлаб одам жароҳатланди.\nБошқа бир хабарга кўра¸ Сурияга қарши ливанлик христиан мухолифати раҳбари 15 йиллик сургундан кейин бугун Байрутга қайтиб борди.\nУ 1990 йилда Сурия кучларига қарши уюштирилган қўзғолон натижасиз тугаганидан кейин Францияга қочиб келган эди.


Келинг, аввал “ҳасад нима?” деган саволга жавоб берайлик. — Исломобод\nСиз шуердасиз Бош саҳифа → Келинг, аввал “ҳасад нима?” деган саволга жавоб берайлик.\n“Ҳасад” луғатда “бирор нарсани терисини шилмоқ ёки қирмоқ” деган маънони билдиради. Унинг истилоҳий маъноси ҳақида уламолар шундай дейдилар:\n“Ҳасад — бировга етган неъматга рашк билан қараш ва ўша неъматнинг ўз соҳибдан кетиб, ҳасадчига етиб келишини қаттиқ хоҳлаш”.\n“Ҳасад – нафс касалликларидан биридир. Балки нафс касалликларининиг аксари шундандир. Ундан озчилик одамларгина қутула оладилар. Шунинг учун ҳам: “Тана Ҳасаддан холий бўлмаган. Фақат уни пасткаш ошкор қилади, карим одам яширади”, деб бежиз айтишмаган (“Амрозул-қулуб ва шифауҳа”).\nАгар инсон бошқа бир кишига етган неъматдан севиниб, ўша неъматни ўз эгасида барқарор бўлишини хоҳлагани ҳолда, ўзига ҳам берилишини тиласа, ҳавас қилган бўлади.\nҲасад катта гуноҳдир. Ҳавас эса, гуноҳ саналмайди. Чунки, ҳасадчи бировга ёмонликни раво кўради, ҳавасчи эса, ўзгага етган яхшиликдан хурсанд бўлади ва ўзига шу каби неъматнинг берилишини орзу қилади.\n“Ёки одамларга (яъни Муҳаммад алайҳиссаломга) Аллоҳ ўз фазлу карамидан берган нарсага (яъни пайғамбарликка) ҳасад қиляптиларми!” (Нисо: 54);\n“… ва Ҳасад қилаётган Ҳасадгўйнинг ёмонлигидан паноҳ беришини сўраб (Роббимга) илтижо қиламан” (Фалақ: 5).\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Бадгумонликдан сақланинг. Албатта, бадгумонлик энг ёмон ёлғончиликдир. Пойлаш ва жосуслик билан шуғулланманг. Ким ўзарга уриниб ўзаро ҳасад қилишманг. Бир бирингизни ёмон кўрманг ва бир бирингизга қарши тадбир қилманг. Аллоҳнинг бандалари, биродар бўлинглар”, дедилар”. Тўртовлари ривоят қилган.\nЯна ўша кишидан ривоят қилинади: “Ҳасаддан сақланиглар! Шубҳасиз, ҳасад худди олов ўтинни ёки ҳашакни егандек ҳасанотларни ейди”. Абу Довуд ва Ибн Можа ривоят қилган.\nЗубайр ибн Авом розияллоҳу анҳудан ривоят қилинади: “Набий соллаллоҳу алайҳи васаллам: “Сизларга сиздан олдинги умматларниинг дарди; ҳасад ва ёмон кўришлик ўрмалаб кирди. У қирувчидир. Сочни қирувчи демайман. Лекин у динни қиради. Жоним қўлида бўлган зот ила қасамки, мўмин бўлмагунларингча жаннатга кирмайсизлар. Бир бирингизга муҳаббат қўймагунингизча мўмин бўлмайсизлар. Сизларга ўша нарсангизни собит қиладиган нарсани айтайми? Орангизда саломни тарқатинг”, дедилар”.\nШарҳ: Ушбу ҳадиси шарифларда асосан ҳасад ҳақида сўз кетмоқда. Маълумки, энг катта маънавий жиноятлардан ҳисобланган ҳасад кўплаб зарар келтирувчи ижтимоий дарддир. Ҳа, ҳасад айнан ёмон дарддир. Бу дард ҳам ҳасадчининг ўзини ҳам бошқаларни куйдириб, кул қилади.\nНажмиддин Хазаев Ургут туман “Ғус” жоме масжиди имом-хатиби


Чакарбарти Мирзиёевнинг ислоҳотлари натижаси ва ЕОИИга аъзолик ҳақида интервью берди | Qalampir.uz\nЧакарбарти Мирзиёевнинг ислоҳотлари натижаси ва ЕОИИга аъзолик ҳақида интервью берди\nИнтервью\t10 Август 13:59 16519\n“Сўнгги йилларда Ўзбекистон иқтисоди жуда яхши ривожланмоқда ва бу йилига 5-6 фоизни ташкил этмоқда. Бунда эса Президент Шавкат Мирзиёев томонидан олиб борилаётган иқтисодий ислоҳотларни кўраман”, дейди Европа тикланиш ва тараққиёт банкининг собиқ раҳбари Сума Чакрабарти Озарбайжоннинг “Trend” нашрига берган интервьюсида.\n“Ушбу ислоҳотлар сармоявий муҳитни яхшилаш, валюталар, нархлар ва савдони эркинлаштириш, солиқ ставкаларини пасайтириш ва мажбурий меҳнатдан воз кечишни ўз ичига олади. Сиёсий ислоҳотлар билан бир қаторда, ушбу ёндашув “The economist" журнали томонидан Ўзбекистоннинг 2019 йилда ҳақли равишда “Йил мамлакати” деб тан олинишига олиб келди. Иқтисодий ўсиш ҳукуматга ўз даромадларидан саноатда ҳам, измат кўрсатиш соҳасида ҳам инвестицияларни кўпайтириш учун фойдаланишга имкон берди”, дейди Чакрабарти.\nЕТТБнинг собиқ президентининг сўзларига кўра, барча мустақил баҳолаш кўрсаткичлари (масалан, Жаҳон банки), Ўзбекистоннинг бизнес секторида шаффофлик ошиб бораётганини кўрсатмоқда.\nУнинг таъкидлашича, Жаҳон банкининг "Иш юритиш қулайлиги" сўнгги ҳисоботида, Ўзбекистон охирги ўн икки ой ичида ишбилармонлик муҳити энг яхшиланган йигирма мамлакат қаторига киритилган.\n"Ўзбекистон ўз эътиборини инвесторларнинг манфаатларини ҳимоя қилишни кучайтиришга, солиқларни тўлаш тартибини соддалаштиришга, савдодаги тарифсиз тўсиқларни камайтиришга, шунингдек шартномалар бажарилишини сезиларли даражада енгиллаштиришга қаратди. 2011 йилда Ўзбекистон Жаҳон банки рейтингида 166-ўринни эгаллади. 2019 йилда Президент Мирзиёйев томонидан амалга оширилган ислоҳотлар натижасида Ўзбекистон 69-ўринга кўтарилди”, дейди Чакрабарти.\nМутахассис сўзида давом этаркан, Ўзбекистоннинг Жаҳон савдо такшилотига кириш бўйича музокаралари қайта бошланганидан мамнунлигини билдирди.\n"Ўзбекистоннинг ЖСТга кириш жараёни қайта бошлангани жуда яхши янгилик. Аъзоликка эришиш учун ҳали кўп иш қилиниши керак, аммо Ўзбекистон ушбу устувор йўлда АҚШ, Европа Иттифоқи, Япония ва Жанубий Кореянинг кўчагидан фойдаланмоқда", дейди Чакрабарти.\nШунингдек, у ЖСТга аъзо бўлиш жараёни келгусидаги иқтисодий ислоҳотларнинг катализаторига айланиши мумкинлигини ва ушбу нуфузли ташкилотга қўшилиш Ўзбекистон экспортининг жаҳон бозорларининг 95 фоизига киришига имкон беришини таъкидлади.\n“АҚШда ҳар йили қайта кўриб чиқиш керак бўлган Жексон-Веник тузатишларидан воз кечиш, Ўзбекистон ҳукумати амалга ошираётган ислоҳотларни тан олади ва иқтисодиётга ҳам фойдали бўлади. Евроосиё иқтисодий иттифоқига аъзоликка келсак, Ўзбекистон қўшнилари Қозоғистон ва Қирғизистон тажрибасига таяниб, харажат ва манфаатларни синчковлик билан кўриб чиқиши керак”, дейди Чакрабарти.\nМаълумот ўрнида, Сума Чакрабарти Европа тикланиш ва тараққиёт банки 2012 йилдан 2020 йилгача бошқарди. Икки муддат раислик лавозимини эгаллаган Чакрабарти жорий йилнинг 2 июль куни истеъфога чиқди. Шавкат Мирзиёев мамлакатда қулай сармоявий ва ишбилармонлик муҳитини шакллантириш жараёнларини фаол қўллаб-қувватлагани учун Сума Чакрабарти Ўзбекистон Республикасининг “Дўстлик” ордени билан мукофотлади.\nШавкат Мирзиёев Президент лавозимини эгаллаганидан буён 4 маротаба – 2017 йилнинг 17 март куни, 2018 йилнинг 1 август куни, 2019 йилнинг 10 июнь куни ва 2020 йилнинг 5 март куни Сума Чакрабартини қабул қилган. 2020 йилнинг 11 июнь куни у билан видеоалоқа орқали музокара ўтказган.\n21 Октябрь 13:20 40426\n22 Октябрь 18:27 28520\n22 Октябрь 14:20 19588\n22 Октябрь 22:25 18814


ТУРК ХОНАНДАСИ ОЗОДБЕК НАЗАРБЕКОВ БИЛАН БИРГА ЎЗБЕКЧА КУЙЛАБ ЮБОРДИ! ДАРДЛИ ҚЎШИҚ ОЧИҚ ЧЕҲРА БИЛАН? ЖОНЛИ ИЖРОДА! 31.03.2017 19:38\nЎзбекистон ва Қорақалпоғистон Халқ артисти Озодбек Назарбековнинг қўшиғини Турк хонандаси Санъаткорнинг ўзи билан бирга жонли ижрода, ўзбекча куйлаган! Турк хонандасининг қаерда ўзбекча куйлаганлиги савол туғдирди.\nБунга ойдинлик киритиш учун Озодбек Назарбековнинг ўзидан маълумот олдик.\nОзодбек Назарбеков: - 2014 йил Анқарага борганимда, у ердаги “Самарқанд” ресторанига овқатланиш учун кирган эдик. Ўша ерда ишлайдиган Хонанда йигит мени бир нечта қўшиқларимни билар экан, бирга куйладик.\nВидеодан кўриниб турибдики, Турк санъаткори Orhan Karahan қўшиқ дардли бўлса ҳам, Ўзбек санъаткори билан бирга куйлаётганлигидан мамнунлигини яширмаган! Чиндан ҳам, юракдан куйланган қўшиқ юракларга етиб бориши, ҳақиқий санъат чегара билмаслигини Озодбек Назарбеков иштирокидаги бу видео яна бир бор исботламоқда!\nСанъаткорнинг қўшиқларини нафақат бутун Ўзбекистонда, балки дунёнинг бошқа давлатларида ҳам ёддан билишлари, Санъаткорнинг дунё бўйлаб мухлислари кўплиги сир эмас!\nЎзбек санъатини оламга ёяётган шундай ҳақиқий Санъаткорлар кўпаяверсин!


Дэвид Кэмерон рафиқаси учун 2100 долларлик машинани харид қилди » Скачать музыку бесплатно новинки музыки 2016-2017\nКомментариев: 0 Просмотров: 258 Дата: 24-05-2016, 10:08 Буюк Британия бош вазири Дэвид Кэмерон рафиқаси Саманта учун 2004 йилда ишлаб чиқарилган Nissan Micra русумини сотиб олди. Автомобиль Оксфордшир графлигидаги Witney Used Car Centre автосалонида Кэмеронга 1495 фунт-стерлинг нархда (2148 доллар атрофида) сотилди, деб хабар бермоқда The Telegraph. Автосалон эгаси Айан Харрис айтишича, жума куни кечқурун унга телефон қилиб, бош вазир унинг бирорта автомобилини кўриб чиқишига розилигини сўрашган. У кимдир ҳазиллашаётибди, деб ўйлаган. “Дэвид Кэмероннинг ўзи кириб келганида кўзимга ишонмадим. У машинани ярим соатча кўздан кечирди. Қўшма Қиролликда ишлаб чиқарилган бирор нарсани сотиб олмоқчилигини айтди”, дейди Witney Used Car Centre салони эгаси. Ниҳоят, бош вазир кўк рангдаги, 2004 йилда ишлаб чиқарилган беш эшикли Nissan Micraда тўхталди. Автомобиль 1,2 литрли бензинли двигателга эга, 5 поғонали механик қути билан ишлайди. Босиб ўтган йўли маълум қилинмади, аммо харид бош вазирнинг аёли Саманта учун қилингани айтилди. Якшанба куни Қўшма Қироллик бош вазири автосалонга яна келди ва банк картаси орқали тўловни амалга оширди. Автосалон эгаси пайтдан фойдаланиб Кэмерон билан суратга тушди. Сўнг бош вазир қўриқчилар ҳамроҳлигида қайтиб кетди. - деб хабар бермоқда Carzone.uz нашри.


Қирғизистонда биринчи марта қимиздан тайёрланган музқаймоқ сотувга чиқарилди. Бу ҳақда ушбу маҳсулотни ишлаб чиқара бошлаган компания вакили Эрмек Мусуралиевга таянган ҳолда Қирғизистон телеграф агентлиги хабар бермоқда.\n“Тўрт кун муқаддам биз сотувга мутлақо янги рецепт бўйича тайёрланган қимизли музқаймоқ чиқардик. Бир неча ҳафта олдин биз уни тайёрлашга ҳаракат қилиб кўрган эдик. Дегустация чоғида одамлар унинг таъмини яхши баҳолашди, шу боис сотувга чиқарилди. Қимиздан бўлган музқаймоқнинг таъми бироз тахирроқ бўлади.\nАммо тахирликни яхши кўрувчилар ҳам, уларга маҳсулотимиз ёқади”, - таъкидлади Мусуралиев.\nУнинг сўзларига қараганда, ҳозирча қимизли музқаймоқ харидорларни таажжубга солмоқда, негаки ҳали бундай маҳсулот бозорга биринчи марта чиқарилиши.


Истеъмолчи қандай ҳуқуқларга эга? – Сурхон тонги\nБош саҳифа / Жамият / Истеъмолчи қандай ҳуқуқларга эга?\nАвгуст 24, 2018\tЖамият Изоҳ қолдириш 813 Кўрилди\nЯқин танишимнинг туғилган кунига дўстлари кир ювиш машинаси совға қилишди. Бундан боши осмонга етган танишим меҳмонларнинг келди-кетдисидан чарчаб, қутини очиб ҳам кўрмабди. Орадан чамаси бир ҳафта вақт ўтгач, қутини очиб не кўз билан кўрсинки, совға олдин ишлатилганми бироз нам, бир чети озроқ дарз кетган экан…\nТезда ўша дўконнинг манзилини олиб, кир ювиш машинасини олиб бориб, у ердагиларга вазиятни тушунтирганда дўкондагилар ҳам орадан бир ҳафта муддат ўтганини рўкач қилишиб, сов- ғани бошқасига алмаштириб беришдан бош тортишибди.\nХўш, аслидачи, дўкондор ҳақмиди ё ноҳақ? Бу саволга жавоб топиш учун эса энг аввало, истеъмолчи сифатида қандай ҳуқуқларга эга эканлигимизни билиб олишимиз лозим. Ушбу масалага янада ойдинлик киритиш мақсадида ҳуқуқшунос Бахтиёр Набиевга бир қанча саволлар билан юзландик.\n— Айтингчи, истеъмолчиларнинг ҳуқуқлари қайси қонунчилик ҳужжатлари асосида тартибга солинади?\n— Энг аввало, истеъмолчиларнинг ҳуқуқлари Ўзбекистон Республикасининг “Истеъмолчиларнинг ҳуқуқларини ҳимоя қилиш тўғрисида”ги, “Фуқароларнинг мурожаатлари тўғрисида”ги, “Фуқароларнинг соғлиғини сақлаш тўғрисида”ги, “Озиқ-овқат маҳсулотлари хавфсизлиги тўғрисида”ги, “Товар белгилари, хизмат белгилари ва товарни келиб чиқиш жойи номи тўғрисида”ги, “Маҳсулотлар ва хизматлар сертификатсияси тўғрисида”ги қонунлар ҳамда Ўзбекистон Республикаси Вазирлар Маҳкамаси томонидан тасдиқланган, товарлар сотиш ва хизмат кўрсатиш билан боғлиқ бўлган бир қатор қоидалар асосида тартибга солинади ва ҳимоя қилинади. Ўз навбатида, ушбу қонунлар ҳамда қоидалар истеъмолчининг ишлаб чиқарувчи, сотувчи, хизмат кўрсатувчи билан ўзаро муносабатларини ўз ичига қамраб олган.\n— Истеъмолчи сифатида биз қандай ҳуқуқларга эгамиз?\n— Ўзбекистон Республикасининг 1996 йил 26 апрелда қабул қилинган “Истеъмолчиларнинг ҳуқуқларини ҳимоя қилиш тўғрисида”ги қонуннинг 4-моддасига асосан истеъмолчи қуйидаги ҳуқуқларга эга:\n-товар (иш, хизмат) ҳақида, шунингдек, ишлаб чиқарувчи (ижрочи, сотувчи) ҳақида тўғри ва тўлиқ маълумот олиш;\n-товар (иш, хизмат)ни эркин танлаш ва унинг тегишли даражада сифатли бўлиши;\n-товар (иш, хизмат)нинг хавфсиз бўлиши;\n-ҳаёти, соғлиғи ва мол-мулки учун хавфли нуқсони бўлган товар (иш, хизмат), шунингдек, ишлаб чиқарувчи (ижрочи, сотувчи)нинг ғайриқонуний ҳаракати (ҳаракатсизлиги) туфайли етказилган моддий зиён, маънавий зарарнинг тўлиқ ҳажмда қопланиши.\n-бузилган ҳуқуқлари ёки қонун билан муҳофаза этиладиган манфаатлари ҳимоя қилинишини сўраб судга, бошқа ваколатли давлат органларига мурожаат этиш каби ҳуқуқларга эгамиз.\n— Истеъмолчи сифатида ҳуқуқимизнинг поймол этилишига бизнинг сотиб олинаётган товарнинг сифатини текширишда қандай қоидаларга амал қилишни билмаслигимиз ҳам сабаб бўлади. Шундай эмасми?\n— Бу борада фикрингизга қўшиламан. Кўп ҳолатларда фуқароларимиз сифатсиз маҳсулот сотиб олиб, уни қайтариб беришда муаммога дуч келадилар. Бу эса маҳсулотни харид қилаётганда эътиборсизликдан келиб чиқади. Афсуски, бундай ҳолатларда сотувчи ва харидор ўртасида тушунмовчилик, келишмовчилик юзага келади. Шу боис, биз товар харид қилаётганда эътиборли ва талабчан бўлишимиз шарт. Хусусан, “Истеъмолчиларнинг ҳуқуқларини ҳимоя қилиш тўғрисида”ги қонуннинг 8-моддасида истеъмолчи сотиб олинган товарнинг бутунлиги, вазни, сифати ва нархини текшириш ҳуқуқига эгалиги, сотувчи эса назорат ўлчов асбобларини, нархга доир ҳужжатларни тақдим этиши, товарни ишлатиб кўрсатиши, ундан хавфсиз ва тўғри фойдаланишни ўргатиши, зарурат бўлса, товарни экс- пертизага юбориши шарт эканлиги белгилаб қўйилган.\nБундан ташқари, ўзини ҳурмат қилган харидор ишончли ва кафолатланган савдо бўлиши учун маҳсулотнинг чекини ҳам талаб қилиши даркор. Товарни касса ёки товар чекини бермасдан сотиш тақиқланади. Бу қонуннинг 10-моддасида белгилаб қўйилган. Ушбу қоидадан келиб чиқиб, барча харидорлар ўз ҳуқуқини талаб қила билиши лозим.\n— Сотувчи томонидан нуқсонли товар сотилганда истеъмолчи қандай йўл тутмоғи лозим? У қандай ҳуқуқлардан фойдаланади?\n— Мавзумизнинг энг долзарб қисми ҳам айнан шундаки, ушбу қонуннинг қуйидаги моддасини барча фуқаролар ёддан билишлари шарт. “Истеъмолчиларнинг ҳуқуқларини ҳимоя қилиш тўғрисида”ги қонуннинг 13-моддасига кўра, нуқсонли товар сотиб олинганда истеъмолчи қуйидаги ҳуқуқлардан фойдаланиши мумкин:\n– товарни айни шундай маркали (моделли, артикулли) мақбул сифатли товарга алмаштириб беришни;\n– товарни бошқа маркали (моделли артикулли) шундай товарга алмаштириб, унинг харид нархини тегишлича қайта ҳисоб-китоб қилишни;\n-харид нархини нуқсонга мутаносиб равишда камайтиришни талаб қилишга ҳақлидир.\nАгар истеъмолчиларнинг ҳуқуқлари бузилган тақдирда, улар судга мурожаат қилишга ҳақлидир. Даъволар, агар қонунларда бошқача қоида белгиланмаган бўлса, жавобгар, истеъмолчи жойлашган ердаги ёки зарар етказилган жойдаги судга тақдим этилади.\nҚонуннинг 29-моддасига биноан истеъмолчилар ўз ҳуқуқларининг бузилиши билан боғлиқ даъволар бўйича, шунингдек, товар (иш, хизмат)лар хавфсиз бўлиши ва уларнинг сифати устидан назоратни амалга оширувчи давлат органлари, истеъмолчиларнинг жамоат бирлашмалари истеъмолчининг манфаатларини кўзлаб қўзғатиладиган даъволар бўйича давлат божи тўлашдан озод қилинадилар.\nОлдинги Кенгашли тўй тарқамас\nКейинги Чегара постида товарларни олиб ўтиш тартиби қандай?


Россия Евроgага газ беришга рози бўлди\nМосква Киев билан ёқилғи узатилишини мониторинг қилувчи комиссияни тузиш бўйича протоколни имзолаганидан сўнг, Европага Украина худуди орқали газ беришга рози бўлди.\nЕвропалик кузатувчилар аллақачон Украина пойтахтига ташриф буюрган, аммо Россия ва Украина комиссия таркибини келиша олишмаяпти.\nЧехия бош вазири билан музокаралардан сўнг Киевда ўтган матбуот анжуманида чиқиш қилган Украина президенти Виктор Юшченко Россиядан келадиган газнинг узлуксиз Европага узатилишига кафолат берди.\nБугун Чехия бош вазири Мирек Тополанек Москвада Россия газининг Европага транзити масаласини Кремл ва Газпром раҳбарияти билан мухокама этмоқда.\nЕвропа Иттифоқига раислик қилаётган Чехия бош вазири Киев раҳбарияти билан газ транзити устидан назорат қилувчи россиялик кузатувчиларни Украина ҳудудига киритилиши борасида оғзаки келишилганини билдирди.


Испания - футбол бўйича дунëнинг янги чемпиони\n25 октябр 2021, Тошкент вақти: 19:17\nИспания терма жамоаси тарихда илк бор дунë чемпиони деган мақомни қўлга киритди.\n11 июл куни футбол бўйича жаҳон чемпионатининг сўнгги баҳси бўлиб ўтди. Унда Испания ва Ҳолландия терма жамоалари футбол бўйича дунёнинг энг нуфузли соврини учун куч синашди.\n11 июл куни Тошкент вақти билан кечки соат 23:30да 2010 йилги Жаҳон чемпионатининг финал ўйини бошланди. Якунловчи ўйин мураккаб беллашувларда аниқланган энг кучли жамоалар- “Қизил фуриялар” деб аталувчи Испания ва “Тўқсариқ учарлар” жамоаси номи билан машҳур Нидерландия- терма жамоалари ўртасида бўлиб ўтди.\nҚизиғи, иккала терма жамоа ҳам илгари Жаҳон чемпиони унвонини эгалламаган. Аммо голландлар финалга учинчи маротаба чиққан бўлса, испанлар бу жаҳон чемпионатига қадар ҳатто ярим финалда ҳам иштирок этмаган. Бу эса ўйиннингқанчалар муросасиз боришидан дарак эди.\nБу мусобақага тегишли яна бир қизиқарли факт: 10 июл куни Германия терма жамоасининг Уругвай устидан қозонилган ғалабадан кейин биринчи маротаба барча совринли ўринлар Европа терма жамоалари томонидан эгалланиши аниқ бўлди.\nЯкунига етган жаҳон чемпионати сўзсиз энг жозибали ва қизиқарли чемпионатлар қаторидан аллақачон ўрин олди. У биринчи маротаба Африка қитъасида ўтказилганлиги ҳам бу мусобақага ўзгача тус берди.\nНима билан бу 2010 йилги Жаҳон чемпионати эсда қолди? Бу савол билан “Спорт -Экспресс” футбол журналининг муҳаррир муовини Владимир Константиновга мурожаат қилдик:\n- Биринчи навбатда мен учун Франция, Италия ва Англия каби кучли жамоаларнинг бошланғич босқичлардаёқ чиқиб кетиши кутилмаган ва ачинарли ҳодиса бўлди. Шунингдек, менга энг илғор ҳисобланган жаҳон юлдузлари кўрсатган кўримсиз ўйин ёқмади.\nШунга қарамасдан Жанубий Африка чемпионатни юқори даражада ўтказишга эришди, дейди Владимир Константинов.\n“Спорт-экспресс” мутахасиссининг сўзларига кўра, мазкур чемпионат ФИФА қоидаларига жиддий ўзгаришларни киритишга мажбур этади:\n- Бу ўзгаришлар пишиб етди. Лекин пашшани филга айлантиришнинг ҳожати йўқ: менимча 2014 йилги чемпинатга қадар электрон асбоб-анжомларнинг, видеотакрорларнинг жорий қилиниши қийн масала. Шунга қарамасдан биз замондан ортда қолишимиз керак эмас. Мен бир нарсага ишонаман- Бразилияда бўлиб ўтадиган кейинги Жаҳон чемпионати янада кўпроқ одамларнинг қизиқишини ўзига жалб қилади, деди “Спорт -Экспресс” футбол журналининг муҳаррир муовини Владимир Константинов.\nФинал мусобақасини Чемпионлар Лигаси финал ўйининида ҳакамлик қилган собиқ полициячи Ҳовард Уэбб бошчилигидаги ҳакамлар жамоаси бошқарди.\nФутбол бўйича жаҳон чемпионатида Ўзбекистон терма жамоаси иштирок эта олмаётганига қарамасдан ўзбекистонлик футбол ишқибозлари бу мусобақага қизиқишлари йўқолмаганлигини гапирмоқдалар. Россиянинг Калининградида меҳнат қилаётган Алишер бу йилги чемпионатдан мамнун эканлигини билдирди:\n- Олдинги чемпионатга қараганда анча ўсиш бор. Олдинги чемпионатларда асосан 5-6 команда лидер деб ҳисобланарди: кўзга кўринган Аргентина, Бразилия, Германия, Англия, Франция ёки Испания. Бу йилги чемпионатда унақа нарса кўзга ташланмади- ҳамма жамоа деярли тенг бўлди. Бу йилгида кучли командалар кўп бўлиши аниқ эдию, мен Ганага тараф олган эдим, чунки бу команда чемпионатда қатнашган энг ёш терма команда бўлди.\nОзодлик: Бу йилги, сизнингча, энг яхши ўйинчи?\n- Бу йилги чемпионатда - Диего Форлан.\nОзодлик: Энг ёққан терма жамоа?\n- Энг ёққани Сербия. Сербия жуда яхши ўйин кўрсатди. Бу жаҳон чемпионатида энг ёқмаган нарса, шу вувузела сурнайлари овози ёқмади. Футболга оз бўлса ҳам ҳалақит берди. Кейин ўйиндаги тўп ҳам ёқмади- салбий тарафлари бор экан, дейди футбол ишқибози Алишер.\nАлишер ўзбек ҳакамлари ортидан ўзбек футболчилари ҳам жаҳон чемпионатида иштирок этиши мумкинлигини таъкидлаб, шундай деди:\n- Бошқа ниятимиз йўқ. Фақат Ўзбекистон чиқишини талаймиз.Имкониятлар бор эди бизда. Жаҳон чемпионатида жуда унақа ўйин кўрсата олмаса ҳам 2002, 2006 йилларда имкониятларимиз катта эди. 2010 йилда ҳам зўр имконият бор эди. Шу терма жамоадаги мураббийларнинг қўққисдан алмашиб туришими, ёки маблағ етишмадими, билмадим- ҳозиргача бир тартиб йўқ.\nОзодлик: Алишер, сизнинг финалга башоратингиз?\n- Финалга тўғрисини айтсам бир нарсани башорат қила олмайман. Ҳатто саккизоёқ ҳам балога қоляпти ҳозир (кулади), ман саккизоёқ бўла қолмай. Мен чиройли ўйин тарафдориман. Ҳакам ҳакида гапирмоқчи эдим. Мана шу болага қойил қолиш керак. Тасанно! Баракалла дейиш керак! Ҳақиқий ўзбеклиги билан ажралиб турдида чемпионат давомида, характери билан, босиғлиги билан. Уларни кўриб ҳам бутун бир бошли команда ўйнагандек бўлди, деди Алишер.\nЯна бир футбол шинавандаси Низом ака ҳам якунланаётган жаҳон чемпионатининг эсда қоларли томонлари тўғрисида гапирди:\n- Нима дейди, сенсация бўлди ҳозир бу. Мисол учун¸ Ўзбекистон футболчилари кўрсата олмаган ўйинни шу ҳакамлар кўрсатди, шу орқали Ўзбекистон ўзини кўрсатиб қўйди, шунга хурсандман. Лекин менда шу Германия ўйини катта таъсир қолдирди. Неч айилдан бери кўриб кузатаётган бўлсам ҳам, барибир айтишадию, “Немис машинаси” ҳали ишга тушгани йўқ, тушса ҳеч ким тўхтата олмайди. Манга алам қилаётган жойи- нима сабабдан кечаги ўйинда, Уругвай билан, Германия ўзини ўйинини кўрсатмади?! Чунки мен чемпионат бошлангандан бери Германияга болет қилдим, дейди Низом ака.\nЧелябинскда яшаётган ёш футбол ишқибози Бобурбек бугунги ўйинда ”Тўқсариғлар” ютишини башорат қилди:\n- Жаҳон чемпионати ўз фаворитлари Италия билан Францияни бундай кучсиз ўйнашини ҳеч ким тасаввур ҳам қилаолгани йўқ¸ дея башорат қилди Бобурбек.\nФинал баҳси иштирокчиларидан Испания жамоаси раҳбари Икер Касильяс ва Голландиянинг бош бомбардимони Робин ван Персилар ўйин олдидан ўз командалари ғолиб чиқишига ишонишларини айтдилар.\nЛекин машҳур саккизоёқ Паул футбол кўрмайди: у фақат башорат қилади. Бирор марта ҳам адашмаган бу жонивор Испания чемпион бўлишини башорат қилди ва яна ҳақ бўлиб чиқди - 2010 йилги чемпион¸ у башорат қилган каби¸ Испания бўлди.


Куман Мессидан хавотирда\n7 ноябрь, 2020, 19:46\nТеглар:Лионель Месси | Рональд Куман\nМессининг маҳорати сўндими?\n“Барселона” бош мураббийи Рональд Куман жамоа етакчиси Лионель Месси нега ўйиндан гол ура олмаётгани ва аввалги йиллардан фарқли ўлароқ, яхши ўйнай олмаётганига муносабат билдирди.\n- У ҳали ҳам кучли сифатларга эга ва бизнинг ҳужумкор тактикамизда муҳим ўйинчи ҳисобланади. Месси фақат пенальтидан гол ураётганини мен ҳам кўриб, билиб турибман. Ҳаммамиз Лео доим ҳал қилувчи ролни ўйнашига кўникиб қолганмиз, - деди Куман.\nАргентиналик ҳужумчи “Барселона” учун 740 та ўйин ўтказиб, рақиблар дарвозасини 638 маротаба ишғол қилган ва 282 марта голли пас оширган. У фаолиятини давом эттираётган футболчилар орасида гол уриш бўйича фақатгина Криштиану Роналдудан ортда қолмоқда.\nКуман Мессини Чемпионлар лигасида ўйнатмайди\nКуман: Мен Мессининг фикрини ўзгартириш учун масъул одам эмасман\nКуман: Мен Мессининг клуб билан муаммосини ҳал қила олмайман


«Учта вакцина синовларнинг турли босқичидан ўтмоқда. Олимлар рухсат бергунга қадар, биз уларнинг ишлаб чиқариш режасини тайёрлаб қўямиз. Вакцинани ҳар бир ҳиндистонликка максимал даражада қисқа вақт ичида етиб бориши бўйича йўл харитасини тузиб қўйдик», - деди бош вазир.\n«Миллат номидан коронавирусга қарши курашаётганларга миннатдорчилик билдирмоқчиман. Миллатимизга хизмат қилаётган соғлиқни сақлаш соҳасининг барча ходимлари, шифокорлар, ҳамширалардан миннатдормиз», - деди бош вазир.\nБундан ташқари, Ҳиндистон зардоб институти Оксфорд университети ва AstraZeneca компанияси билан ҳамкорликда ишлаб чиқилган Covishield вакцинасининг якуний босқич синовлари бошланганини эълон қилди.


Америка буюк урушни сарҳисоб қиляпти: ўлдирилганлар миллион, триллионлар ўмарилган - 06.09.2021, Sputnik Ўзбекистон\n11 сентябрь куни АҚШда теракт уюштирилганига 20 йил бўлади. Бу воқеа Америка ҳукуматининг халқаро терроризмга уруш бошлашини эълон қилишига сабаб бўлганди. 06.09.2021, Sputnik Ўзбекистон\nТОШКЕНТ, 6 сен – Sputnik. АҚШ қайғули юбилейга ҳозирланмоқда – 11 сентбрь куни теракт уюштирилганига 20 йил бўлади. Голливуднинг фалокат тўғрисидаги фильмларининг барча қонунларига биноан номаълум сценаристлар томонидан саҳналаштирилган бу охирги замон воқеаси Америка ҳукуматининг халқаро терроризмга уруш бошлашини эълон қилишга ва бошқа мамлакатларга қуролли бостириб киришни бошлашига сабабчи бўлди. Орадан 20 йил ўтди. Энди сарҳисоб қилса ҳам бўлади.АҚШнинг машҳур Браун университети бу давр ичида америкаликлан томонидан ишғол қилинган мамлакатларда мининум миллион киши ўлдирилган. Нита Крофорд, университетнинг “Уруш баҳоси” лойиҳаси асосчиларидан бири, бу “жуда катта кичрайтириб кўрсатиш” эканини таъкидламоқда. Қурбонлар рўйхатига фақат тўқнашувлар пайтида бевосита ҳалок бўлганлар киритилган. Унга урушнинг турли балоларидан – инфратузилмаларнинг оммавий вайрон этилиши сабаб юзага келган очлик, ташналик, касалликлар, тиббий ёрдам йўқлиги - ҳалок бўлганлар киритилмаган.Бошқа ҳуқуқ ҳимоячиларининг ҳисоб-китобларига кўра, ўлим бунданда кўп бўлган. Масалан, “Шифокорлар ижтимоий маъсулият тарафдори” фақат Афғонистон, Ироқ ва Покистонда 2001 йилдан 2015 йилгача бир миллионга яқин киши ўлдирилганини ҳисоблаб чиқди.Браун университети маърузасида акс этган ўлимлар тузилиши қизиқ: ҳалок бўлганларнинг 387 минг нафари тинч аҳоли бўлган, 200 мингга яқини америкаликлар томонида туриб жанг қилган маҳаллий ҳарбийлар, яна 300 мингдан кўпроғи уларни америкаликлар “террорчилар” деб атаган маҳаллий партизанлар. Нита Крофорд ўлимидан кейин террорчилар сафига қўшилган одамларнинг катта қисми оддий тинч аҳоли бўлганини тан олади.АҚШ ҳарбий хизматчиларидан “террорчиликка қарши курашиш” чоғида етти мингга яқини ҳалок бўлган, шартнома асосида хизмат қилаётганлардан саккиз минг нафарчасининг ёстиғи қуриган. Яъни ишғол қилинган мамлакатлар аҳолисидан деярли 100 бараваргача кам. Шу ўринда савол туғилади: АҚШ ҳалқаро ҳамжамиятга шуни ваъда қилгандими?Йўқ, президент Жорж Буш ҳеч ҳам енинг армияси тинч аҳоли геноцид қилиш билан шуғулланишини гапирмаганди. У америкаликлар Ироқ, Афғонистонда ва бошқа ҳар ерда “миллий демократик давлатлар” бунёд этишларини ваъда қилганди. Барчага дунёнинг энг бадавлат мамлакатининг бунинг учун ҳамма имониятлари бор бўлиб туюлганди. АҚШ дунё полицияси бўлишни хоҳлар экан – бўлаверсин.Америкаликлар муаммоли мамлакатлар ҳудудига киришлари, реал террорчилик гуруҳлардан тозалашлари ва ҳамкорликка кучли маҳаллий сиёсатчиларни жалб қилиб, кейин уларга суяниб аста-секин давлатни ислоҳ қилиши назарда тутилган эди. Масалан, кўзга кўринган қадам Афғонистонга собиқ қирол Зоҳиршоҳни таклиф қилиш бўлган бўларди. У шуҳратга эга эди ва мамлакатни бирлаштира олган бўларди.Лекин йўқ, америкаликлар буни қилишмади. Улар маҳаллий сиёсатчилар орасида салбий саралашни бошлашди. Ҳукумат тепасига – жуда шартли равишда, албатта, - фақат энг сотқин, энг уқувсиз, халқ ичида энг кўзга кўринмаганлар келишига йўл қўйиб беришди. Миллий сотқинларни, содда қилиб айтганда.Афғонистоннинг охирги президенти Ашраф Ғанининг август ойидаги энг асосий ташвиши мамлакатдан тезроқ учиб кетиш бўлди. Боз устига унинг қўриқчилари апил-тапил тўрт машина ва вертолётга доллар тўла қопларни тиқиб солди. Вертолётдан долларлар сочилган. Миллий етакчининг тарихий онлари, бошқа нима ҳам дея оласан.Аслида америкалик ҳамкорларнинг ягона ташвиши эгаллаб олинган ҳудудларни хаосга чўмдириш бўлган. У ерда эса кейин ҳар қандай ноқонуний ишлар ортидан бойиш – наркотик савдо-сотиғи, у ерда ўз қурол-яроғларини сотиш.Ўша Браун университети АҚШ “терроризмга қарши урушга” саккиз триллион доллардан кўпроқ сарфлаган. Бу жуда алдамчи рақам. Пуллар расмиятчилик жиҳатдан ишғол қилинган ҳудудларни ривожлаштиришга кетган. Бироқ, кўриб турганимиздек, улар ёққа етиб боришмади. Ироқ ва Ливия қашшоқликка юз тутди. Афғонистонда аҳолининг учдан бир қисми очликдан азоб чекади. Бюджетдан катта ўғирликлар қизиқарли жиноий ишлар учун сабаб бўлган бўларди.Бу кам. Афғонистон у ерга америкаликлар киргандан кейин улкан нарколабораторияга айланди. У дунёдаги героиниинг 90 фоизи ишлаб чиқарилади. Афғонлар наркотик савдо-сотиғидаги фойданинг асосий қисми айнан америкалик ҳарбийлар қўлига келиб тушади деб ўйлашади. Яъни триллионларча инвестициялар шунчалик шахсий чўнтакларга солинган ва фойда билан АҚШ қайтишган.У ерда терроризм билан боғлиқ вазият қандай? Ахир ҳаммаси айнан унга қарши курашиш учун қилинган эдику. Лекин Афғонистон, Ироқ, Ливиядаги терактлар сони бу вақт ичида бир неча бароварга ўсди ва ҳамма ҳаммага қарши фуқаролар урушига айланди. Илгари айтилган миллий давлатлар ўрнига ўзаро жанг қилаётган алоҳида қабилалар, кланлар ва бандалар пайдо бўлди. Ғарб демократияси ўрнига ўртадаги каби судсиз қатллар, оммавий қирғинлар, аёллар, болалар ва кам сонли халқлар устидан масхара қилиш кузатилди.Улар террорчилик ташкилоти деб эълон қилган ташкилот етакчилари билан америкалик ҳарбийлар ўта тушуниб бўлмайдиган муносабатларга эга. Аввалига улар “Толибон”* доҳийларини қамоққа тиқишди. Кейин қўққисдан уларни озод қилш – мана ҳозир айнан ўша одамлар Кобулга кириб, афғон ҳукуматига раҳбарлик қилмоқдалар.ИШИД* жангариларини америкалик ҳарбийлар Суриядаги тўқнашувлар пайтида пана қилишди. Бу ҳақда россиялик ҳарбийлар ва дипломатлар бир неча бор айтишганди. Умуман олганда, “олий, олий муносабатлар”.Америка иқтисодиёти таланган ҳудудлар ҳисобига том маънода қонни долларга қайта ишлади. Америкалик сиёсатчилар барини яхшигина англашарди. 1996 йили CBS телеканали бошловчиси Мадлен Обрайтдан сўради: “Ироқда – (америка санкциялари натижасида – таҳр.) ЮНИСЕФ маълумотларига кўра, ярим миллионга яқин бола ҳалок бўлган. Бу Хиросомидагидан ҳам кўпроқ. Наҳотки бу унга арзирди?” – “Қийин танлов”, - дея жавоб қайтарди Олбрайт. – Лекин ҳа, у бунга арзирди”.Бир неча йил илгари ироқлик болалар ҳаётини америка санкциялари эмас, балки америка ўқлари олиб кетди. Куни кеча америка бомбаси Кобулдаги автомобилни портлатди. Тахминларга кўра, у миналаштирилган бўлган. Портлаш яқин атрофда бўлган йигирматагача кобулликларнинг умрига зомин бўлди. Улар орасида олти бола бор эди. Энг кичик қизалоқ 2 ёшда эди.Америкалик ҳарбийлар томонидан терроризмга қарши курашиш деб аталувчи уруш вақтида содир этган жиноятлари, албатта, пухта халқаро текширувга сазовор. АҚШ ўз вақтида Халқаро жиноят суди ишида қатнашишдан эҳтиёткорлик билан бўйин товлади. Аммо бутун дунё бўйлаб ҳуқуқни ҳимоя қилувчи ташкилотлар ва нотижорат ташкилотлар Америка ишғолининг даҳшатли йилномасини ёзмоқда. Бу бизнинг ҳалок бўлганларнинг олдидаги умумин қарзимиз.Дунё полициячисини эса зудлик билан истеъфога жўнатиш керак. Бугунги кунда Росссия халқларни демократиялаштираётган америкаликларнинг қуролидан қутқарувчи ягона халоскор бўлиб қолмоқда. Россия ҳарбийлари Сурияда “назорат қилинаётган хаос”ни тўхтатишди. Россиялик дипломатлар Украинада фуқаролар уруши бошланиб кетишига йўл қўйишмади. Россия Арманистон ва Озарбайжон ўртасидаги қон тўкишни тўхтатди. Биз тинчлик ва хавфсизлик экспорт қиламиз, америкаликлар эса қонли хаос.Уларни қўллардаги болалар қони қўрқитмайдиган америка гегемониясининг ашаддий мухлисларига эслатиб ўтмоқ жоизки, Вашингтон хатти-ҳаракати сўнги пайтларда ҳатто америкаликларнинг ўзини даҳшатга солмоқда.“Аввал Вьетнам ва Кубадагидек Афғонистонда, Ироқда, Сурияда таҳқирланган Америка империяси ўзининг қулашига, кучсизлига ва ёввойилашиб бораётганига кўрлигича қолмоқда, - дея ёзади таниқли америкалик журналист Крис Хежес. – Сояда қолиб, империяни манипуляция қилаётганлар, <…> афғонлар ўлимидан шодланишлари ва улар қураётган дорлар уларнинг ўзлари учун мўлжалланганини тушунмасдан “у бунга арзирди” деб ўзларини ишонтиришлари мумкин”.* Россия ва қатор мамлакатларда тақиқланган террорчилик ташкилотлари\n11 сентябрь куни АҚШда теракт уюштирилганига 20 йил бўлади. Бу воқеа Америка ҳукуматининг халқаро терроризмга уруш бошлашини эълон қилишига сабаб бўлганди.\nТОШКЕНТ, 6 сен – Sputnik. АҚШ қайғули юбилейга ҳозирланмоқда – 11 сентбрь куни теракт уюштирилганига 20 йил бўлади. Голливуднинг фалокат тўғрисидаги фильмларининг барча қонунларига биноан номаълум сценаристлар томонидан саҳналаштирилган бу охирги замон воқеаси Америка ҳукуматининг халқаро терроризмга уруш бошлашини эълон қилишга ва бошқа мамлакатларга қуролли бостириб киришни бошлашига сабабчи бўлди. Орадан 20 йил ўтди. Энди сарҳисоб қилса ҳам бўлади.\nАҚШнинг машҳур Браун университети бу давр ичида америкаликлан томонидан ишғол қилинган мамлакатларда мининум миллион киши ўлдирилган. Нита Крофорд, университетнинг “Уруш баҳоси” лойиҳаси асосчиларидан бири, бу “жуда катта кичрайтириб кўрсатиш” эканини таъкидламоқда. Қурбонлар рўйхатига фақат тўқнашувлар пайтида бевосита ҳалок бўлганлар киритилган. Унга урушнинг турли балоларидан – инфратузилмаларнинг оммавий вайрон этилиши сабаб юзага келган очлик, ташналик, касалликлар, тиббий ёрдам йўқлиги - ҳалок бўлганлар киритилмаган.\nБошқа ҳуқуқ ҳимоячиларининг ҳисоб-китобларига кўра, ўлим бунданда кўп бўлган. Масалан, “Шифокорлар ижтимоий маъсулият тарафдори” фақат Афғонистон, Ироқ ва Покистонда 2001 йилдан 2015 йилгача бир миллионга яқин киши ўлдирилганини ҳисоблаб чиқди.\nБраун университети маърузасида акс этган ўлимлар тузилиши қизиқ: ҳалок бўлганларнинг 387 минг нафари тинч аҳоли бўлган, 200 мингга яқини америкаликлар томонида туриб жанг қилган маҳаллий ҳарбийлар, яна 300 мингдан кўпроғи уларни америкаликлар “террорчилар” деб атаган маҳаллий партизанлар. Нита Крофорд ўлимидан кейин террорчилар сафига қўшилган одамларнинг катта қисми оддий тинч аҳоли бўлганини тан олади.\nАҚШ ҳарбий хизматчиларидан “террорчиликка қарши курашиш” чоғида етти мингга яқини ҳалок бўлган, шартнома асосида хизмат қилаётганлардан саккиз минг нафарчасининг ёстиғи қуриган. Яъни ишғол қилинган мамлакатлар аҳолисидан деярли 100 бараваргача кам. Шу ўринда савол туғилади: АҚШ ҳалқаро ҳамжамиятга шуни ваъда қилгандими?\nЙўқ, президент Жорж Буш ҳеч ҳам енинг армияси тинч аҳоли геноцид қилиш билан шуғулланишини гапирмаганди. У америкаликлар Ироқ, Афғонистонда ва бошқа ҳар ерда “миллий демократик давлатлар” бунёд этишларини ваъда қилганди. Барчага дунёнинг энг бадавлат мамлакатининг бунинг учун ҳамма имониятлари бор бўлиб туюлганди. АҚШ дунё полицияси бўлишни хоҳлар экан – бўлаверсин.\nАмерикаликлар муаммоли мамлакатлар ҳудудига киришлари, реал террорчилик гуруҳлардан тозалашлари ва ҳамкорликка кучли маҳаллий сиёсатчиларни жалб қилиб, кейин уларга суяниб аста-секин давлатни ислоҳ қилиши назарда тутилган эди. Масалан, кўзга кўринган қадам Афғонистонга собиқ қирол Зоҳиршоҳни таклиф қилиш бўлган бўларди. У шуҳратга эга эди ва мамлакатни бирлаштира олган бўларди.\nЛекин йўқ, америкаликлар буни қилишмади. Улар маҳаллий сиёсатчилар орасида салбий саралашни бошлашди. Ҳукумат тепасига – жуда шартли равишда, албатта, - фақат энг сотқин, энг уқувсиз, халқ ичида энг кўзга кўринмаганлар келишига йўл қўйиб беришди. Миллий сотқинларни, содда қилиб айтганда.\nАфғонистоннинг охирги президенти Ашраф Ғанининг август ойидаги энг асосий ташвиши мамлакатдан тезроқ учиб кетиш бўлди. Боз устига унинг қўриқчилари апил-тапил тўрт машина ва вертолётга доллар тўла қопларни тиқиб солди. Вертолётдан долларлар сочилган. Миллий етакчининг тарихий онлари, бошқа нима ҳам дея оласан.\nАслида америкалик ҳамкорларнинг ягона ташвиши эгаллаб олинган ҳудудларни хаосга чўмдириш бўлган. У ерда эса кейин ҳар қандай ноқонуний ишлар ортидан бойиш – наркотик савдо-сотиғи, у ерда ўз қурол-яроғларини сотиш.\nЎша Браун университети АҚШ “терроризмга қарши урушга” саккиз триллион доллардан кўпроқ сарфлаган. Бу жуда алдамчи рақам. Пуллар расмиятчилик жиҳатдан ишғол қилинган ҳудудларни ривожлаштиришга кетган. Бироқ, кўриб турганимиздек, улар ёққа етиб боришмади. Ироқ ва Ливия қашшоқликка юз тутди. Афғонистонда аҳолининг учдан бир қисми очликдан азоб чекади. Бюджетдан катта ўғирликлар қизиқарли жиноий ишлар учун сабаб бўлган бўларди.\nБу кам. Афғонистон у ерга америкаликлар киргандан кейин улкан нарколабораторияга айланди. У дунёдаги героиниинг 90 фоизи ишлаб чиқарилади. Афғонлар наркотик савдо-сотиғидаги фойданинг асосий қисми айнан америкалик ҳарбийлар қўлига келиб тушади деб ўйлашади. Яъни триллионларча инвестициялар шунчалик шахсий чўнтакларга солинган ва фойда билан АҚШ қайтишган.\nУ ерда терроризм билан боғлиқ вазият қандай? Ахир ҳаммаси айнан унга қарши курашиш учун қилинган эдику. Лекин Афғонистон, Ироқ, Ливиядаги терактлар сони бу вақт ичида бир неча бароварга ўсди ва ҳамма ҳаммага қарши фуқаролар урушига айланди. Илгари айтилган миллий давлатлар ўрнига ўзаро жанг қилаётган алоҳида қабилалар, кланлар ва бандалар пайдо бўлди. Ғарб демократияси ўрнига ўртадаги каби судсиз қатллар, оммавий қирғинлар, аёллар, болалар ва кам сонли халқлар устидан масхара қилиш кузатилди.\nУлар террорчилик ташкилоти деб эълон қилган ташкилот етакчилари билан америкалик ҳарбийлар ўта тушуниб бўлмайдиган муносабатларга эга. Аввалига улар “Толибон”* доҳийларини қамоққа тиқишди. Кейин қўққисдан уларни озод қилш – мана ҳозир айнан ўша одамлар Кобулга кириб, афғон ҳукуматига раҳбарлик қилмоқдалар.\nИШИД* жангариларини америкалик ҳарбийлар Суриядаги тўқнашувлар пайтида пана қилишди. Бу ҳақда россиялик ҳарбийлар ва дипломатлар бир неча бор айтишганди. Умуман олганда, “олий, олий муносабатлар”.\nАмерика иқтисодиёти таланган ҳудудлар ҳисобига том маънода қонни долларга қайта ишлади. Америкалик сиёсатчилар барини яхшигина англашарди. 1996 йили CBS телеканали бошловчиси Мадлен Обрайтдан сўради: “Ироқда – (америка санкциялари натижасида – таҳр.) ЮНИСЕФ маълумотларига кўра, ярим миллионга яқин бола ҳалок бўлган. Бу Хиросомидагидан ҳам кўпроқ. Наҳотки бу унга арзирди?” – “Қийин танлов”, - дея жавоб қайтарди Олбрайт. – Лекин ҳа, у бунга арзирди”.\nБир неча йил илгари ироқлик болалар ҳаётини америка санкциялари эмас, балки америка ўқлари олиб кетди. Куни кеча америка бомбаси Кобулдаги автомобилни портлатди. Тахминларга кўра, у миналаштирилган бўлган. Портлаш яқин атрофда бўлган йигирматагача кобулликларнинг умрига зомин бўлди. Улар орасида олти бола бор эди. Энг кичик қизалоқ 2 ёшда эди.\nАмерикалик ҳарбийлар томонидан терроризмга қарши курашиш деб аталувчи уруш вақтида содир этган жиноятлари, албатта, пухта халқаро текширувга сазовор. АҚШ ўз вақтида Халқаро жиноят суди ишида қатнашишдан эҳтиёткорлик билан бўйин товлади. Аммо бутун дунё бўйлаб ҳуқуқни ҳимоя қилувчи ташкилотлар ва нотижорат ташкилотлар Америка ишғолининг даҳшатли йилномасини ёзмоқда. Бу бизнинг ҳалок бўлганларнинг олдидаги умумин қарзимиз.\nДунё полициячисини эса зудлик билан истеъфога жўнатиш керак. Бугунги кунда Росссия халқларни демократиялаштираётган америкаликларнинг қуролидан қутқарувчи ягона халоскор бўлиб қолмоқда. Россия ҳарбийлари Сурияда “назорат қилинаётган хаос”ни тўхтатишди. Россиялик дипломатлар Украинада фуқаролар уруши бошланиб кетишига йўл қўйишмади. Россия Арманистон ва Озарбайжон ўртасидаги қон тўкишни тўхтатди. Биз тинчлик ва хавфсизлик экспорт қиламиз, америкаликлар эса қонли хаос.\nУларни қўллардаги болалар қони қўрқитмайдиган америка гегемониясининг ашаддий мухлисларига эслатиб ўтмоқ жоизки, Вашингтон хатти-ҳаракати сўнги пайтларда ҳатто америкаликларнинг ўзини даҳшатга солмоқда.\nҲарбий эксперт: АҚШ Афғонистонда ўзидан кейин қурол, уруш ва хаосни қолдирди\n1 Сентябр, 11:41\n“Аввал Вьетнам ва Кубадагидек Афғонистонда, Ироқда, Сурияда таҳқирланган Америка империяси ўзининг қулашига, кучсизлига ва ёввойилашиб бораётганига кўрлигича қолмоқда, - дея ёзади таниқли америкалик журналист Крис Хежес. – Сояда қолиб, империяни манипуляция қилаётганлар, <…> афғонлар ўлимидан шодланишлари ва улар қураётган дорлар уларнинг ўзлари учун мўлжалланганини тушунмасдан “у бунга арзирди” деб ўзларини ишонтиришлари мумкин”.


Равшан Эрматов ишга киришди. У ЎФАда...\n15.06.2019 18:54 0 1699\nБугун, 15 июнь куни Ўзбекистон футбол ассоциациясида Равшан Эрматов Ўзбекистон миллий, олимпия, ёшлар ва ўсмирлар терма жамоалари мураббийлари билан учрашув ўтказди. Бу ҳақда ЎФА матбуот хизмати хабар берди.\nУчрашувда терма жамоалар олдига қўйилган вазифалар, бўлажак мусобақаларга тайёргарлик масалалари муҳокама қилинди.\nРавшан Эрматов Ўзбекистон футбол ассоциацияси терма жамоалар


Ўзбекистонда атом электр станцияси қурилади\nprezident.uz: Ўзбекистон Республикаси Президенти Шавкат Мирзиёев 10 июль куни мамлакатимизда атом электр энергетикасини барпо этиш бўйича ташкилий-техник чора-тадбирларни амалга ошириш масалаларига бағишланган йиғилиш ўтказди.\nБугунги кунда юртимизда электр энергиясига бўлган талаб 69 миллиард киловатт-соатни ташкил этади. Бу қувватнинг қарийб 85 фоизи газ ва кўмирни ёқиш орқали, қолган 15 фоизи гидроэлектр станцияларида ишлаб чиқарилади. Бунинг учун йилига 16,5 миллиард куб метр табиий газ, 86 минг тонна мазут ва 2,3 миллион тонна кўмир сарфланади.\nКелгусида иқтисодиёт ўсиши, аҳоли сони ва турмуш даражаси ошиши эвазига электр энергиясига бўлган талаб янада ортади.\nШу боис мамлакатимизда тинч мақсадларда фойдаланиш учун атом энергетикасини барпо этишга киришилди. Россиянинг «Росатом» давлат корпорацияси ҳамкорликда атом электр станциясини қуриш бўйича келишувга эришилди. Мазкур комплекс 2 та энергоблокдан иборат, ҳар бирининг қуввати 1 минг 200 мегаватт бўлади. Атом электр станцияси учун дунёдаги энг хавфсиз ва замонавий эгергоблок танлаб олинган. Уни 2028 йилгача ишга тушириш режалаштирилган.\nАтом электр станцияси барпо этилиши натижасида йилига 3,7 миллиард куб метр табиий газ тежалади. Бу манба қайта ишланиб, юқори қўшилган қийматли нефть-кимё маҳсулотлари ишлаб чиқарилади.\nАтом энергияси экологик тоза ҳам. Бундай станциялар зарарли ис газини ҳосил қилмайди. Натижада табиий газни ёқишдан ҳосил бўладиган ва атроф-муҳитга тарқаладиган ис гази ҳажми йилига 3 миллион тоннага камаяди.\nЙиғилишда атом электр станциясини қуриш, ундан фойдаланиш, хавфсизлигини таъминлаш билан боғлиқ ташкилий-техник ва амалий ишлар муҳокама қилинди.\nПрезидентимиз шундай объектларни қуриш бўйича ривожланган давлатлар тажрибаси асосида иш тутиш, атом электр станциясини жойлаштириш бўйича техник шартларни ишлаб чиқиш ва геологик-қидирув ишларини сифатли бажариш бўйича топшириқлар берди.\nМамлакатимизда янги бўлган ушбу соҳага доир норматив-ҳуқуқий база яратиш, “Атом энергиясидан фойдаланиш тўғрисида”ги қонун ва тегишли қарор лойиҳаларини ишлаб чиқиш, уларнинг МАГАТЭ талаблари ва халқаро ҳужжатларга мувофиқлигига алоҳида эътибор қаратиш зарурлиги таъкидланди.\n“Бу борадаги барча ишларни мувофиқлаштириш, ҳужжатларни тайёрлаш, лойиҳалаштириш ишлари ва музокаралар олиб бориш учун Вазирлар Маҳкамаси ҳузурида янги ташкилот тузиш керак. Шу билан бирга, ушбу ташкилот ҳузурида атом электр станциясини қуриш дирекциясини ҳам тузиш зарур. Кейинчалик ушбу дирекция атом электр станциясининг оператори бўлиб қолади”, деди давлатимиз раҳбари.\nМаълумки, атом электр станциясини қуриш ва ундан фойдаланишда энг замонавий ва мураккаб технологиялар қўлланилади. Бунинг учун эса юқори савияли ва чуқур билимга эга бўлган мутахассислар керак. Шу боис Тошкентда физика соҳасида дунёда етакчи таълим муассасаларидан бири ҳисобланган Москванинг муҳандислик-физика институтининг филиалини очиш мўлжалланмоқда.\nШунингдек, физика ва техника йўналишларидаги олий ўқув юртларини битирган салоҳиятли кадрларни танлаб олиб, уларни Москва ва Минскка ўқишга ҳамда атом электр станцияларида тажриба орттиришга юбориш бўйича кўрсатма берилди.\nЙиғилишда ҳар бир босқичдаги ишларни пухта ишлаб чиқиш ва амалга оширилаётган ишлар натижадорлигини қатъий назоратга олиш бўйича кўрсатмалар берилди.


Дағал далачой ўти – medu.uz – Дорилар ҳақида маълумотлар ўзбек тилида\nДағал далачой ўти\nHome Йўриқномалар Дағал далачой ўти\nHERBA HYPERICI SCABRI\nПрепаратнинг савдо номи: Дағал далачой ўти\nТаркибида: флавоноидлар (камида 1,5%), эфир мойлари, ошловчи ва бошқа моддалар сақланади.\nФармакотерапевтик гуруҳи: буруштирувчи восита.\nДалачойдошлар (Hypericacceae) оиласига мансуб, ёввойи ўсувчи кўп йиллик ўтсимон ўсимлик – дағал далачойнинг (Hypericum scabrum L.) гуллаш даврида йиғилган ва қуритилган ўти.\nБуруштирувчи ва антисептик таъсир кўрсатади.\nГингивитларда, стоматитларда, колитларда қўлланади.\nИчга, дамлама кўринишида қўлланилади. Дамламани тайёрлаш учун 10 г (2 ош қошиқ) ўтни сирланган идишга солиб устига 200 мл (1 стакан) қайнатилган сув қуйилади ва қопқоқ билан ёпилади, қайнаётган сув ҳаммомида 15 минут қиздирилади ва хона ҳароратида 45 минут давомида совутилади. Дамлама дока орқали сузиб ўтказилади ва қолган хом-ашё сиқилади.\nОлинган дамлама ҳажми қайнатилган сув билан 200 мл гача етказилади.\nДамламани салқин жойда 2 суткагача сақлаш мумкин.\nДамламани 2 ош қошиқдан кунига 3 марта овқатдан 30 минут олдин қабул қилинади.\nПрепаратга юқори сезувчанликда аллергик реакциялар бўлиши мумкин.\nПрепаратга шахсий юқори сезувчанликда қўллаш мумкин эмас.\nЮқори дозаларда қўлланганида дигоксин, теофиллин, индинавир, циклоспорин, ичга қўллаш учун антикоагулянтлар, антидепрессантлар ва орал контрацептив воситалари билан ўзаро таъсири бўлиши мумкин. Препаратни қабул қилишни аста-секин тўхтатиш керак.\nКартон қутилар, полиэтилен пакетларда 30 г дан.\nОлдингисиДағал далачой ўти10.04.2018


5 йилда Ўзбекистон аҳолиси 40 млн кишига яқинлашади – Шавкат Мирзиёев 6-12-2021, 21:33 | Zamin.uz\nЎзЛиДеп партиясидан президентликка номзод Шавкат Мирзиёев сайловчилар билан навбатдаги учрашувни Тошкент вилоятида ўтказмоқда. Юқори Чирчиқ туманидаги “Аструм” IT марказида ташкиллаштирилган учрашувнинг ўзига хос жиҳати, залда ёшларнинг нисбатан кўплиги бўлди. Шунингдек, номзодни олқишлашда ҳам пойтахт вилояти вакиллари анча фаол бўлишди.\nТадбирни номзоднинг вилоятдаги ишончли вакили, Тошкент давлат аграр университети проректори Раъно Турдибоева очиб берди ва олиб борди. Бу модератор ҳам анъанадан чекинмади ва Шавкат Мирзиёевни таништиришга ҳожат йўқлигини таъкидлади. Жумладан, номзоднинг вилоят тараққиёти учун бажарган ишларига, хусусан Нурафшон шаҳри барпо этилганига, 5 йил аввал фақат 1та ОТМ бўлган бўлса, бугунги кунда улар сони 9тага етганига тўхталиб ўтган Раъно Турдибоева Шавкат Мирзиёевга сўз берди.\n“Ҳар бир ҳудудга борганда катта масъулиятни ҳис қиламан, ҳар бир одам ўз ҳаётида қандай ўзгариш бўлиши ҳақида бўлиши ҳақида билгиси келади. Тошкент вилоятининг ютуғи катта табиий бойликлардан ҳам кўра мана шу кўп миллатли халқидир. Ҳисоб-китобларга кўра, яқин 5 йилда Ўзбекистон аҳолимиз бўйича 40 млн кишига яқинлашамиз, аниқроғи 38,7 млн нафар. Аҳолиси кўп, ривожланган давлатларга қарасангиз, уларда ёшлар сони камайяпти, аҳоли қариши кузатиляпти. Бизда эса акси, бу ҳам давлатимиз келажаги барқарорлигини белгилайди.\nБу ерда ОАВ вакиллари ўтиришибди, улар бир рақамни кўп сўрашади. Мен бошидан бир рақамни айтмоқчиман – келгуси 5 йилда Тошкент вилояти тараққиёти учун 70 трлн сўм пул билан келдим”, – деди Шавкат Мирзиёев. “Замин” янгиликларини “Facebook”да кузатиб боринг\nЯнгиликлар » Жамият » 5 йилда Ўзбекистон аҳолиси 40 млн кишига яқинлашади – Шавкат Мирзиёев


inCruises: Уфқ ортидаги манзара - Direct Selling News\nДоимий ўсиш билан, ҳаттоки туризм саноати учун қийин йилда ҳам, inCruises ажойиб келажак сари олға сузишга бел боғлаган.\nФрэнк Кодина, БОД ва Ҳаммуассис\nМайкл Хатчисон, БИД ва Ҳаммуассис\nДунё бўйлаб саёҳат қилиш ҳар бир оиланинг орзулар рўйхатига кирса-да, жамадонни ҳозирлаб, экзотик жойларга кетиш учун уларнинг барчасида ҳам маблағ етарли эмас. Фрэнк Кодина ва Майкл Хатчисон ушбу ҳолатни ўзгартиришга қарор қилишди ва круиз индустриясида портлаш ясаб, саёҳатларни дунёдаги барча оилалар учун ҳамёнбоп қилишди. Доимий ўсиш билан, ҳаттоки туризм саноати учун қийин йилда ҳам, inCruises ажойиб келажак сари олға сузиш учун барча имкониятларга эга.\nКомпания асосчилари Фрэнк Кодина ва Майкл Хатчисон тўғридан-тўғри сотув орқали саёҳат компаниясини яратиш ҳақидаги дастлабки суҳбатларидаёқ бир-бирини тўлдирувчи ғоялардан баҳс этишди. Саноат ветерани сифатида деярли ўттиз йиллик тажрибага эга Кодина ўз қарашларига унчалик мос келмайдиган бизнес бошлаш арафасида эди. Хатчисон эса, ўз карьерасининг аввалида Тони Роббинс билан ишлагани каби ва кейинроқ маслаҳатчи ва муаллиф сифатида асосан етакчиларни ривожлантиришга ўз диққатини қаратган эди. Бу икки инсон кўп йиллардан бери бир-бирларини таниган, аммо 2015 йилга қадар умуман ҳамкорлик қилмаган эдилар.\n“Мен, рафиқам ва ўғилларимнинг круизга иштиёқимиз баланд”, – дейди Кодина. “Биз круиз саёҳатини севамиз ва: “Келинг, круиз саноатига потенциал ижобий портлаш сифатида қараймиз ва инновацион нимадир яратамиз”, дедик. Биз Аъзолик модели ҳақида ўйлашимиз билан, менга кучли ҳамкор лозимлигини тушуниб етдим. Менга одамлар билан мулоқот қилишни уддалайдиган ва маркетингни тушунадиган инсон керак эди. Мен компаниянинг ҳам молиявий томонини, ҳам техник томонини юритиб, бир вақтнинг ўзида яна яхши нотиқ ҳам бўла олмасдим.”\nТасодифни қарангки, айнан ўша вақтда Хатчисон хориждаги истиқболли саёҳат технологиялари корхонасидан чиқиб, ўзини туризм саноатига бағишламоқчи бўлиб турган эди.\n“Фрэнк ҳам, мен ҳам ўртамиёна ҳаёт кечирувчи оилалар таътилга чиқа олмасликларидан афсусда эдик”, – дейди у. – “Кўпгина одамлар саёҳат қиламан деб қарзга кириб қолади. Бизни бир ерга келтирган сабаб мана шу бўлса керак.”\nЭнг бошиданоқ улар ўз ғояларини “Тақдирлар компанияси” деб ҳисобладилар ва дунё бўйлаб барча оилаларга хизмат кўрсатувчи, круизга аъзолик дастури бўлмиш inCruises ни ўйлаб топдилар. Компания расман 2016 йилда очилиб, ойига 100$ миқдоридаги Аъзолик тўловига эга Аъзоликни таклиф этди, унга кўра ҳар бир тўлов эвазига Аъзолар 200 Круиз кредитини қўлга киритадилар. Ушбу Круиз кредитларидан inCruises тизими орқали, компания дунё бўйлаб 5000 дан ортиқ круизлар билан келишган ноёб нархлардаги круизларга буюртма беришда фойдаланиш мумкин. inCruises нинг бутун дунё бўйлаб янги Аъзоларни жалб этган ҳолда комиссиялар, бонуслар ва бошқа рағбатларни ишлаб топиш мақсадида компаниянинг Ҳамкорлик дастурига қўшилган “Ҳамкорлари” сони 100,000 нафардан ошиқ.\n“Келинг, круиз саноатига потенциал ижобий портлаш сифатида қараймиз ва инновацион нимадир яратамиз.” – Фрэнк Кодина\nБугун, inCruises 160 мамлакатда 773 000 аъзоларга хизмат кўрсатади ва 67 нафар ёрдамчи ходимлари мавжуд. inCruises 171 000 йўловчининг ўз орзуидаги круизга чиқишига ёрдамлашди. inCruises нинг 90 фоиз мижози биринчи марта саёҳат қилувчилардир бўлди, бу саёҳатни ҳаммабоп қилишни ўз олдига мақсад қилиб қўйган компаниямиз статистикаси учун ажойиб кўрсаткичдир. 2019 йилнинг охирига келиб компания йиллик 100 миллион доллар даромадга чиқди ва 2020 йилда ундан ҳам кўпига эришиш ниятида.\nҚийинчиликлар ичида гуллаб-яшнаш\nЖаҳон круиз саноати COVID-19 пандемияси сабабли молиявий жиҳатдан ва оммавий муносабатлар борасида катта қийинчиликларни енгиб ўтишига тўғри келди. inCruises ўтган йилда 10 фоизга ўсди, эҳтимол у 2020 йилда ижобий ўсишга эриша олган кам сонли сайёҳлик компанияларидан биридир.\n“Одамларнинг улар ҳақида қайғуришимизга ишонч ҳосил қилишларига эришдик.” – Майкл Хатчисон\n“Пандемия бошланганида авиакомпаниялар, меҳмонхоналар ва круизлар буюртма пулларини қайтармасликка қарор қилдилар”, – дейди Хатчисон. – “Улар ушбу даромадни ўз бухгалтерия китобларида сақлаб қолишни истадилар. Биз эса бунинг аксини танладик. Биз мижозларимизга пулларни қайтардик, круиз буюртмаси учун пулларини қайтаришимизни сўраган юз фоиз мижозларимизга пулларини қайтардик, нақд шаклда. Бошқалар каби унинг ўрнига келгуси круиз кредити ёки ваучер бермадик. Биз одамларга ишонч бердик, биз улар билан бирга эканимизни ва улар ҳақида қайғуришимизни англатдик.”\nМижозлар пулларини қайтариш inCruises нинг оғир мавсумдаги оқилона фикри бўлди. Кодина ва Хатчисон круиз линияларига аванс тўлашга, круиз кредитлари ҳақида келишишга қарор қилди ва ҳамкорларимиз бўлмиш круиз линияларини қўллаб-қувватлашнинг янги йўлларини топди.\n“Биз мавжуд ҳар бир молиявий ҳамкоримиз билан учрашдик”, – дея қўшимча қилади Кодина. “Биз дунё бўйлаб кўплаб банк процессорлари, молиявий провайдерлар ва турли тўлов тизимлари билан ҳамкорлик қиламиз. Уларнинг барини бизнинг ушбу қийин даврдан ўта олишимиз қизиқтирар эди. Буларни енгиб ўтишимиз аввал бошидан маълум эди. Биз муваффақиятга эришишга жазм қилганмиз. Бизнинг модель мослашувчан, бизда нархлар асосан арзон ва қарзлардан холимиз. Шу сабабли, биз ушбу йўлни босиб ўта олдик”.\nТабиатан етакчи бўлган ва ҳар қандай вазиятга ижобий ёндашувчи Хатчисон inCruises жамоасига янада кўпроқ ёрдам бериш йўлини билар эди.\n“Мен SOS: Нотинч даврда омон қолиш номли электрон китоб ёздим ва уни жамоамизга тақдим этдим”, дейди у. “(Менинг таклифим билан) улар ижтимоий тармоқларда китобдан парчалар келтирдилар ва айтиш лозимки, сиз ёрдам беришга ҳаракат қиляпсиз, эвазига нимадир беришга ҳаракат қиляпсиз. Ушбу китобни ёзиш қарори бизни етакчиликни ривожлантириш соҳасини ҳам кучайтиришга ундади. Ва биз мавжуд курслар сонини уч баробарга оширдик.”\ninCruises Етакчилик академияси 2020 йилгача жойлардаги жамоаларни ўқитиш дастурининг ажралмас қисми эди, аммо ўтган йили у сезиларли даражада кенгайди. Ҳозирги вақтда Академия курслари 17 турли тилда тақдим этилмоқда ва ҳамкорлар томонидан кунига ўртача минглаб курслар тамомланмоқда. Етакчиликни ривожлантиришга бўлган эътибор иккала асосчи учун ҳам муҳим бўлган, аммо бу Хатчисон учун алоҳида иштиёқдир.\n“Биз фақат обунага асосланган дунёдаги энг йирик Аъзолик Клуби эканимиздан миннатдорман, аммо мен ўзимизни доим Етакчиликни ривожлантириш компанияси деб билганман”, дейди у. “Менинг шу вақтгача бўлган бутун карьерам одамларнинг ўсишига, ривожланишига, тажриба орттиришига кўмаклашишга қаратилган. Бир қарашда биз Круиз клуби ҳисобланамиз, аслида эса ундан каттароқ ва муҳимроқ уюшмамиз.”\nКейинги чақирув порт\nЯна круизга чиқишни интизорлик билан кутаётган Клуб аъзолари, қўллаб-қувватлашни ҳис этаётган Ҳамкорлар ва қайта тикланаётган саноат билан inCruises уфқ ортидаги манзара ижобий эканига ишончи комил.\n“2021 йилда 20 та янги кема сувга тушади, уларнинг ҳар бири круиз линияларига тахминан 950 миллион долларга тушади”, – дейди Хатчисон. “Мен 2021 йилда ишга тушадиган 20 миллиард долларлик маҳсулот билан рақобатлашмоқчи бўлган барчани беллашувга чорлаб қоламан.”\n“Биз муваффақиятга эришишга жазм қилганмиз. Бизнинг модель мослашувчан, бизда нархлар асосан арзон ва қарзлардан холимиз. Шу сабабли, биз ушбу йўлни босиб ўта олдик.” – Фрэнк Кодина\nОлдинга интилган ҳолда, компания туризмнинг бошқа секторларида ҳам ўз фаолиятини кенгайтириш, янада кўпроқ халқаро бозорга чиқиш ва компаниянинг мерос мақомига тезроқ эришиш учун 1 миллиард доллар даромадга чиқиш ниятида.\nКодина ва Хатчисон шунингдек денгиздаги кемалар турли-туманлигидан ҳам завқ оладилар. Яқинда компания бутун дунё бўйлаб гуманитар ёрдам, жарроҳлик амалиётлари ва тиббий хизмат кўрсатадиган кемаларни бошқарувчи Mercy Ships халқаро ташкилоти билан ҳамкорликни йўлга қўйди.\n“Ушбу ҳамкорлик мени ҳаяжонга солмоқда, чунки бу Аъзоларимиз билан бирга ҳақиқатан ҳам мақсадли пул сарфлашдир”, дейди Кодина. “Бизнинг Аъзоларимиз круизларни севадилар, ва агар круизлар ҳамда круиз кемалари мана шундай ажойиб мақсадлар учун қўлланилса, бу уларнинг дилига илиқлик бахш этади. Бизнинг Ҳамкорларимиз ҳозир ўз ҳайрияларини биз ажратган суммага тенглаштиришга интилмоқдалар. Агар сумма тенглашса, биз яна кўпроқ ҳайрия қиламиз. Биз олдиндамиз.”\n2020 йил мобайнида эҳтимол inCruises нинг “портлатиш қуроли” тўхтаб қолгандир, аммо компания ва етакчилар жамоаси 2021 йил билан ва унинг ортидан келадиган имкониятлардан ҳар доимгидан ҳам кўпроқ ҳаяжондалар. Кодина ва Хатчисон ўтган йилга улар биргаликда қурган компаниянинг мустаҳкамлигини синаб кўриш учун юборилган синов тести деб қарайдилар. Ва улар ўзлари билган нарсанинг – inCruises круиз саноатини давом эттириш ва ижобий томонга бутунлай ўзгартириш учун яратилган “тақдирлар компанияси” эканлигининг тасдиғини кўриб, янада кўпроқ ҳаяжондалар.


Муаммолардан халос бўлиш йўли топилди | Бош саҳифа\nМуаммолардан халос бўлиш йўли топилди Қўйилган вақти 21.10.2016 | Муаллиф: faqat.uz Талабаларга психологиядан дарс бераётган ўқитувчи қўлига стол устида турган стаканни олди ва унинг ичига бироз сув солди. Сўнгра талабаларга юзланиб:\n-Нима деб ўйлайсиз, бу стаканнинг оғирлиги қанча?\n-50 грамм…, 100 грамм….., 125 грамм…-талаблардан ҳар хил жавоблар бўлди.\n.-Мен ҳақиқатдан ҳам уни ўлчаб кўрмасдан оғирлигини билолмайман-деди профессор бироз жимликдан сўнг- аммо, менинг саволим шундай: хўш, айтингчи, агар мен бу стаканни бир неча дақиқа қўлимда тутиб турсам нима содир бўлади?\n-Ҳеч нарса- дея жавоб беришди талабалар.\n-Яхши. Агар мен уни бир соат давомида қўлимда ушлаб турсамчи?- сўради яна профессор.\n-Қўлларингиз оғрия бошлайди-дея жавоб қайтарда талабалардан бири.\n-Сиз ҳақсиз! Энди айтингларчи, агар бу стаканни мен бир кун давомида мана шундай қўлимда ушлаб тураверсам нима содир бўлади?\n— Унда қўлингиз увишиб қолади, мускулларингизга оғирлик тушади ва шубҳасиз сиз докторга боришингизга тўғри келиб қолади-дея таваккал жавоб қайтарди бошқа бир талаба. Қолганлар эса унинг гапидан кула бошладилар. Профессорнинг жавоби эса уларнинг кулгисинини ниҳоялади:\n-Жуда яхши. Хўш, мана шу вақт давомида стаканнинг оғирлиги ошдими?\n“Йўқ” деган жавоб келди аудиториядан.\n-Унда қўлим оғриб, мускулларим толиқиб қолишининг сабаби нимада?\nТалабалар ўйланиб қолишди. Бир неча сония давом этган жимликни профессорнинг саволи бузди:\n-Бу оғриқдан халос бўлишим учун мен нима қилишим керак?\n-Стаканни қўлингиздан қўйинг-бараварига жавоб қайтарди талабалар.\n-Худди шундай- деди профессор- ҳаёт ташвишлари ҳам худди шунга ўхшайди. Бир неча дақиқа улар ҳақида ўйлашингиз балки бу табиий. Бироқ уларни узоқ вақт давомида ўйлаш, асабийлашиш ўз салбий таъсирини ўтказа бошлайди. Шундай экан узоқ вақт муаммолар ҳақида ўйлайвериш ярамайди. Эрталаб уйқудан кўз очганингизда шунчаки “Стаканни қўлингиздан қўйишни” унутманг. Бу янгиликни бошқалар билан ўртоқлашинг:


Салонида 3 киши бўлган Cobalt “Қамчиқ” довонида ағдарилиб кетди | Qalampir.uz\nСалонида 3 киши бўлган Cobalt “Қамчиқ” довонида ағдарилиб кетди\nЖамият\t02 Октябрь 20:50 9737\nБугун, 2 октабрь куни “Қамчиқ” довонида Cobalt автомобили ағдарилиб кетди. Бу ҳақда Фавқулодда вазиятлар вазирлиги Матбуот хизмати хабар берди.\nҚайд этилишича, ҳолат довоннинг 194-километрида юз берган. Водий-Тошкент йўналишида ҳаракатланиб келаётган Cobalt русумли автомобиль катта тезлик сабаб бошқарувни йўқотган ва йўл четидаги ҳандаққа ағдарилиб кетган. Автомобиль салонида эса ҳайдовчи ва 2 нафар йўловчи бўлган.\nХабарга кўра, воқеа жойига “Қамчиқ” махсус қидирув, ёнғин-қутқарув гуруҳи, Тез тиббий ёрдам шифокорлари, Йўл патруль хизмати ходимлари етиб борган.\nМазкур ҳолатда автомашинадан ҳайдовчи ва икки нафар йўловчиси чиқариб олинган. Йўл-транспорт ҳодисаси оқибатида ҳеч ким жароҳат олмаган. Шундай бўлса-да, уларга шифокорлар ва қутқарувчилар амалий ва психологик ёрдам кўрсатган.\nЭслатиб ўтамиз, жорий йилнинг 13 август куни Тошкент шаҳрининг Шайхонтоҳур туманида Nexia 3 билан тўқнашган Matiz ағдарилиб кетганди. Бундан ташқари, 12 август куни Тошкент шаҳрининг Юнусобод туманида йўловчи ташувчи “Газель” ағдарилиб кетган. Бундай ҳолат жорий йилнинг 10 август куни Тошкентнинг Чилонзор туманида бошқа бир “Газель” билан ҳам содир бўлганди.\n14 Октябрь 18:54 33735\n14 Октябрь 17:48 33127\n13 Октябрь 23:05 30680\n14 Октябрь 20:43 27241\n15 Октябрь 12:14 27226


Уругвай - Ўзбекистон. Суарес ва Кавани бошланғич таркибда\nУругвай - Ўзбекистон. Суарес ва Кавани...\n08.06.2018 03:26 0 4531\nЎзбекистон терма жамоаси Монтевидеода Уругвайга қарши ўртоқлик ўйинини ўтказади. Терма жамоалар асосий таркибни эълон қилди.\nУнга кўра, Уругвай энг кучли таркиби билан майдонга тушади.\nУРУГВАЙ – ЎЗБЕКИСТОН\n8 июнь, 04.00, «Сентенарио» стадиони\nУругвай: Фернандо Муслера, Максимилиано Перейра, Диего Годин (С), Хосе Мария Хименес, Мартин Касарес, Нахитан Нендес, Родриго Бентанкур, Матиас Весино, Жоржиан де Арраскаета, Луис Суарес, Эдинсон Кавани\nЎзбекистон: Элдорбек Суюнов, Шуҳрат Муҳаммадиев, Шерзод Аъзамов, Рустам Ашурматов, Акром Комилов, Азизжон Ғаниев, Одил Ҳамробеков, Жавоҳир Сиддиқов, Азиз Турғунбоев, Жалолиддин Машарипов, Забиҳилло Ўринбоев\nСпорт 21/03, 15:12


Транссибир магистралида қатнайдиган поездда саёҳат қилишни орзу қилган, бироқ бунинг учун 7 кечаю 7 кундуз ажратолмай келаётганлар энди орзуларига уйдан чиқмаёқ етадиган бўлди.\nМосквадан Владивостоккача чўзилган мазкур темир йўлнинг узунлиги 9 минг километрдан зиёд бўлиб, у Россиянинг 12 области ҳудудидан ўтади.\nGoogle тасвирга туширган 150 соатли видеолавҳаларда акс этган 90 дан зиёд шаҳар ва қишлоқ, дарё ва кўллар, ўрмонлар манзарасини интертармоқдан фойдаланувчилар гўёки поезд ойнасидан томоша қилиши мумкин.\n- Кўплаб чет элликлар Россияни бир четидан иккинчи четигача босиб ўтишни орзу қилишини айтади. Демак, лойиҳамиз улар учун ҳам мўлжалланган. Бироқ асосан, биз россияликларнинг ўзлари учун қилдик бу ишни. Ҳозирда уларнинг орасида чет элларга саёҳат қилиш имкони борлар кўп. Лекин Россиянинг ўзида чиройли жойлар нақадар кўп эканлигини билишавермайди, дейди Google–Россия маркетинг директори Константин Кузьмин лойиҳа тўғрисида гапирар экан.\nРоссия Темир йўллари билан ҳамкорликда ишлаб чиқилган мазкур лойиҳа билан, у ўтган ҳафтада тақдим этилганидан бери юз минглаб интернетдан фойдаланувчилар танишишга улгурди.\nЛойиҳанинг инглиз ва рус тилидаги версиялари мавжуд.\nИнтернет саёҳат давомида поезд ғилдираклари тақир-туқуридан тортиб Лев Толстойнинг "Уруш ва тинчлик" романигача, замонавий мусиқадан тортиб, балалайка термаларигача эшитиш имконияти бор.\nСайт меҳмонлари виртуал саёҳат давомида зиёратларини тезлатишлари, баъзи манзилларда узоқроқ қолишлари мумкин.\nСаёҳатчиларга ди-жей Елена Абитаева ҳамроҳлик қилади.\nМана у Владимир Лениннинг Улан-Уде шаҳридаги улкан ҳайкали боши тўғрисида ҳикоя қилмоқда:\n- Владимир Ильич Лениннинг боши 8 метр. Нима учун бошида шапкаси йўқ, деб сўраяпсизми? Сабаби жуда жўн: бу ҳайкал 42 тонна қурчдан ясалган. Бундай оғир гавдага мос шапка ҳатто Московдаям йўқ. Нимаям дердик. Боши тошдан Владимир Ильичимизнинг, дейди Елена Абитаева.\nGoogle мазкур лойиҳаси билан Россиядаги энг кучли Яндекс қидирув тизими билан рақобатга киришгани кўриниб турибди.\nGoogle – Россия маркетинг директори Константин Кузьминнинг айтишича, Транссибир бўйлаб саёҳат қисқа вақт ичида шу қадар муваффақиятга эришдики, компания эндиликда Россиянинг бошқа ҳудудлари бўйлаб ҳам виртуал саёҳат лойиҳаларини ишлаб чиқишни кўзламоқда.


ПАРТИЯ АЪЗОСИМИСИЗ, ДЕПУТАТМИСИЗ, МАРҲАМАТ - Ўзбекистон овози газетаси\nПАРТИЯ АЪЗОСИМИСИЗ, ДЕПУТАТМИСИЗ, МАРҲАМАТ\nпартия нашрига обуна бўлинг, дейишмоқда сурхондарёлик фаоллар\nБундан тўрт-беш йил аввал сурхондарёлик партиядошларимиз, ҳамда депутатларнинг 1800-2200 нафари “Ўзбекистон овози” ва “Голос Узбекистана” газеталарига йиллик обуна бўларди. Бу борада Музработ, Денов, Шўрчи, Жарқўрғон, Қумқўрғон, Термиз туманлари ҳамда Термиз шаҳар партия ташкилотлари етакчи ўринларни эгалларди.\nАммо сўнгги икки йилда обуначилар сони камайиб кетди. Хўш, бунинг асосий сабаблари нимада?\nҲасан Мирзаев, Ўзбекистон ХДП Денов туман кенгаши раиси:\n— Меҳнат фаолиятимга 35 йилдан ошди. Тажрибамдан келиб чиқиб айтадиган бўлсам, ҳаётни маънавият ва маърифатсиз тасаввур қилиб бўлмайди. Қайси соҳа вакили бўлмасин, ундан доимо ўқиш ва изланиш талаб этилади. Шундагина аҳолининг сиёсий, ҳуқуқий билими ошади, маънавияти юксалади.\nБундан ўн йиллар аввал ташкилотимиз мушкул аҳволга тушиб қолганди. Бир неча марта раҳбар алмашганига қарамай, ҳолат яхшиланмади. 2013 йилда Кенгаш раислигига сайландим ва фаолиятни ички имкониятларни ишга солишдан бошладим. Жойларда давра суҳбатлари ва учрашувлар ташкил қилинди. Кўплаб амалий семинарлар ўтказдик. Муваффақиятларга эришишда партиямиз нашрлари бизга доимий ҳамроҳ бўлган. 2017 йилда «Ўзбекистон овози» ва «Голос Узбекистана» газеталарига 100, 2018 йилда 120 нафар партиядошимиз обуна бўлган эди.\nАммо ўтган йили обуначилар сони 20 кишидан ошмади. Бунинг қатор сабаблари бор. Биринчидан, кимдир обуна мажбурий эмас, дебди. Шу баҳона бўлиб, обунани тарғибот қилиш, ташкил этиш ишлари деярли олиб борилмади. Обуна ҳақида гапиришга қўрқадиган ҳам бўлиб қолгандек. Иккинчи сабаб, матбуот нашрлари ўз вақтида етиб келмаётгани одамлар ҳафсаласини пир қилаяпти. Учинчидан, айрим обуначиларга газета йил давомида ҳам келмаган ҳолатлар бўлди. Масалан, 2019 йилда 6 дона йиллик обуна расмийлаштирган бўлсак, жорий йилнинг 1 апрелидан буён “Ўзбекистон овози” бизга етиб келмади...\nМуаммони ҳал қилиб беришларини сўраб Денов туман почта тармоғи ва “Матбуот тарқатувчи” шўъба корхонасининг туман бўлимига бир неча маротаба бордим. Ўзбекистон ХДП Сурхондарё вилоят кенгаши масъулларига ҳам мурожаат қилинди. Афсуски, масала ҳамон ижобий ечим топгани йўқ. Муносабат шундай бўлгандан кейин, албатта, ўқувчи сони камаяди-да...\n... Аммо, обуна ҳар доим устувор вазифаларимиздан бўлиб келган. Шундан келиб чиққан ҳолда партиядошларимиз «Ўзбекистон овози»га фаол обуна бўлишга ҳаракат қилишяпти. Ўртача 100 та обуна кутилмоқда.\nБаҳодир Тоғаев, Олтинсой туманининг “Бўстон” маҳалласида яшовчи меҳнат фахрийси, ЎзХДП фаоли:\n— ...Раҳматли отам ўқимишли ва маърифатпарвар инсон эдилар. Ҳар йили қатор газета-журналларга обуна бўлардилар. Кунда-кунаро «почтачи тоға» уйимизга бир тутам газета-журнал ташлаб кетарди. Ака-укалар тортишиб-талашиб ўқирдик. Кимдир спорт янгиликларига қизиқса, бошқамиз дунё хабарларини, яна биримиз санъат ёки адабиёт мавзусига қизиқардик. Буни ўзгача гашти ва ажойиб сурури бор эди ўшанда. Матбуот ҳақиқий маънода мурғак қалбимизга эзгулик улашиб, яхшилик уруғини қадаган. Одамийлик ва меҳр-оқибатни ўргатган бизга.\nБиласизми, “мажбурий обуна”, деган гаплар чиқди-ю, одамларда иккиланиш пайдо бўлди. Айрим раҳбарлар “Хоҳласак, газета ўқиймиз, хоҳламасак, йўқ”, қабилида иш юрита бошлади. Бунинг оқибати нима бўлди? Жамиятнинг кенг қатлами маънавий, таҳририятлар моддий зарар кўрди.\nПрезидентимиз Ўқитувчи ва мураббийлар куни муносабати билан ўтказилган тантанали тадбирда долзарб масалага алоҳида эътибор қаратдилар. “Афсуски, биз кейинги йилларда “мажбурий обуна” баҳонасида ихтиёрий обунани ҳам йўқ қилдик. Бунинг натижасида мактаб ва олийгоҳларнинг ўқитувчи ва домлалари ўзлари учун зарур бўлган газета ва журналлардан ажралиб қолди. Шундай аянчли ҳолга келдикки, ҳатто айрим раҳбарлар газета ўқимаслиги билан мақтанадиган бўлдилар”.\nҚирқ йилга яқин раҳбарлик лавозимларида меҳнат қилган бўлсам, ҳар йили “Ўзбекистон овози” ва “Голос Узбекистана”га йиллик обуна бўламан. Бу газеталар ҳаётда менга ҳамфикр бўлиб келяпти.\nСуюн Жўраев, Шеробод туман ветеринария бўлимидаги ЎзХДП бошланғич партия ташкилоти етакчиси:\n— Партиямиз ғоялари, амалга ошираётган ишларимиз тарғиботида “Ўзбекистон овози” муҳим аҳамиятга эга. Бу газетамиз орқали сафдошларимизнинг иш тажрибаси, депутатларимиз ва партиямизнинг Олий Мажлисдаги фракцияси фаолияти, ЎзХДП Марказий Кенгаши тадбирлари, қарор ва тавсияларини мунтазам ўқиб борамиз.\nҲозирги кунда жамоамизда 10 нафар сафдошимиз меҳнат қилмоқда. Маънавий-маърифий бурчак ташкил этилган. Зарур қўлланма ва адабиётлар етарли. “Халқ сўзи”, “Сурхон тонги”, “Шеробод” ва бошқа газеталарнинг тахламлари бор. Партиямиз нашрларига эса ҳар йили обуна бўламиз. Анъанани давом эттириб, келгуси йил учун ҳам обуна ташкил этилмоқда.\nОбуначилар сонини кўпайтириш борасида айрим таклифларни айтмоқчиман.\n...Бундан тўрт-беш йил илгари туман ва шаҳар марказларида газета-журнал сотиладиган махсус дўконлар (киоска) бўларди. Улардан кундалик нашрларни харид қилардик. Аммо, сўнгги йилларда газета дўконлари сони кескин камайиб кетди. Борларида эса турли хил хўжалик моллари, аёллар тақинчоқлари, турли ширинликлар сотилмоқда. Маънавият, илм ва зиё тарқатадиган маърифат масканларини замон талаблари асосида қайта ташкил этишни ўйлаб кўриш керак.\nИккинчидан, таҳририятлар томонидан жойларда учрашувлар ташкил қилишни ҳам қайта йўлга қўйиш керак. Меҳр кўзда, деганларидек жонли мулоқотлар ўзининг ширин меваларини беришига ишонаман.\nУчинчидан, обунада намуна бўлган бошланғич партия ташкилотлари, туман, шаҳар, вилоят Кенгашлари ҳамда депутатларни моддий-маънавий рағбатлантириб борилса, соғлом рақобат юзага келади.\nМамади Абдураимов, халқ депутатлари Денов туман Кенгашидаги Ўзбекистон ХДП гуруҳи аъзоси:\n— Партияга аъзо бўла туриб, унинг газетасига аъзо бўлмаслик мумкинми? Ёки депутат бўла туриб, ўзи мансуб партия нашрини ўқимаслик мумкинми? Кузатишлар шуни кўрсатмоқдаки, партия аъзосими, депутатми, ўзи фаол бўлса, газета ҳам, китоб ҳам ўқийди. Номига партияга аъзо ёки депутат бўлиб юрганлар бу ҳақда ўйлаб ҳам кўрмайди. Улар билан суҳбатлашсангиз, дунёдан бехабарлигини англайсиз.\nТанқид – келажак меваси, деганларидек ишга янгича ёндашишни ўзимиздан бошлашимиз керак. Бунинг учун маънавиятли ва маърифатли бўлиш талаб қилинади. Ўқимасак, ўрганмасак, узоққа боролмаймиз.\nФеруза Балтаева, Ўзбекистон ХДП Сурхондарё вилоят кенгаши Хотин-қизлар ва ёшларнинг сиёсий фаоллигини ошириш сектор мудири:\n— Жорий йилнинг 16 октябрь куни Термиз шаҳрида Ўзбекистон ХДП Сурхондарё вилоят кенгаши ижроия қўмитасининг навбатдаги йиғилиши ўтказилди. Ижроия қўмита аъзолари, масъул ходимлар, депутатлар, туман ва шаҳар Кенгашлари раислари ҳамда оммавий ахборот воситалари вакиллари иштирок этган тадбирда обунанинг аҳамияти ҳақида фикрлар билдирилди.\n2020 йил учун партиямиз нашрларига 2000 нусхада (шундан 400 донаси “Голос Узбекистана”) обуна расмийлаштирилиши кўзда тутилган эди. Аммо кўзланган мақсадга эришилмади. Биргина Сариосиё туман партия ташкилотларида обуна яхши ташкил этилди. Бойсун, Денов, Музработ, Узун, Жарқўрғон, Шеробод ва Қумқўрғон туманларида обунага деярли эътибор қаратилмади.\nХалқ депутатлари вилоят Кенгашидаги 14, туман ва шаҳар Кенгашларидаги 77 депутатнинг қарийб 75-80 фоизи газеталаримизга обуна бўлмаганини қандай тушуниш мумкин? Мавжуд 665 та бошланғич партия ташкилотининг аксариятида обуна масаласи унутилган.\nТанқидий-таҳлилий руҳда ўтган тадбирда йўл қўйилган камчиликларни бартараф қилиш ва ички имкониятлардан унумли фойдаланишга келишиб олинди. Туманлар кенгашлари раислари, депутатлар, бошланғич партия ташкилотлари етакчиларига обуна масаласига жиддий ёндашиш, тавсияларни ўз вақтида бажариш вазифаси юклатилди.


Аллегри: "Ювентус" келажакда қай тарзда ўсишини кўриш, мен учун бахт\n10 декабрь, 2017, 17:44\n“Ювентус” бош мураббийи Массимилиано Аллегри А Серияда 16-тур доирасидаги “Интер”га қарши ўтказилган учрашуви ҳақида ўз фикрини билдирди.\n- Учрашувдаги харакатлар учун футболчиларни мақташ керак. “Интер”га бахснинг охиригача дарвозамиз томонга зарба беришларига имкон бермаганлари қувонарли холат, албатта Брозовичнинг зарбасидан ташқари.\nАфсуски, биз ғалаба қозонолмадик, аммо жамоанинг келажакда қай тарзда ўсишини кўриш, мен учун бахт. Мен “Интер”га қарши беллашувда футболчилар яхши ўйнашини кутгандим, аммо ўйлаганимдан ҳам яхшироқ ўйин кўрсатишти, - дейди Аллегри Mediaset Premium нашрига берган интервьюсида.\nМаълумот учун, Италия чемпионатида “Ювентус” 38 очко билан иккинчи ўринни эгаллаб турибти, “Интер” эса мавсумда мағлубият нималигини билмасдан (40 очко) биринчи ўринни эгалаб келмоқда.


Ринил Хотмикс – medu.uz – Дорилар ҳақида маълумотлар ўзбек тилида\nHome Йўриқномалар Ринил Хотмикс\nПрепаратнинг савдо номи: Ринил Хотмикс\nДори шакли: ичга кабул килиш учун эритма тайёрлаш учун кукун (лимон ёки апельсин таъмли).\nХар бир бир марталик пакет (саше) қуйидагиларни сақлайди:\nфенилэфрин гидрохлориди 10,0 мг\nаскорбин кислотаси (С витамини) 60,0 мг\nёрдамчи моддалар: сувсиз лимон кислотаси, вино кислотаси, натрий сахарини, натрий цитрати, сахароза, сувсиз коллоидли кремний диоксиди, Powdarome orange ароматизатори ёки лайм ароматизатори, Супра сариқ шафақи бўёвчиси.\nТаърифи: гранулаланган апельсин ёки лимон хидли оч-сариқ рангли кукун.\nФармакотерапевтик гуруҳи: ЎРК симптомларини бартараф этувчи восита. Анальгетик-антипиретик.\nПарацетамол – анальгетик-антипиретик. Анальгетик, иситмани туширувчи ва кучсиз яллиғ ланишга қарши таъсир кўрсатади.\nФенилэфрин гидрохлориди – симпатомиметик, терапевтик дозаларда марказий нерв тизимига яққол рахбатлантирувчи таъсири бўлмаган, асосан альфа-адреномиметик фаолликка эга. Периферик томирларига вазо-констриктор таъсир кўрсатади. Бурун-халқум шиллиқ пардаси шишини камайишига ёрдам беради.\nАскорбин кислотаси организмни инфекцияга бўлган қаршилигини оширади.\nФенилэфрин меъда-ичак йўлларидан ёмон сўрилади ва ичакларда ва жигарда «бирламчи ўтиш» жараёнида моноаминооксидаза таъсири остида метаболизмга учрайди. Фенилэфрин ичга қабул қилинганида препаратнинг биокираолишлиги чекланган. Сийдик билан сульфат кислотасининг конъюгати шаклида деярли тўлиқ чиқарилади.\nТана ҳароратини ошиши, бош оғриғи, ўткир ринит, тумов, аксириш, мушаклар оғриғи билан кечувчи инфекцион-яллигланиш ва шамоллаш касалликларини симптоматик даволаш учун қўлланади.\nКатталар: битта пакетд (саше) дан кунига 4 марта. Ўрам ичидагиси бир стакан иссиқ сувда эритилади.\n12 ёшгача бўлган болаларга препаратни қўллаш тавсия этилмайди.\nМарказий нерв тизими томонидан: психомотор реакциялар тезлигини пасайиши, тез чарчаш хиссиёти.\nОвкат ҳазм қилиш тизими томонидан: оғизни қуриши, кўнгил айниши, эпигастрий соҳасида оғриқлар; препаратда парацетамол мавжудлиги туфайли узоқ вақт катта дозаларда қўлланганида гепатотоксик таъсири намоён бўлиши мумкин.\nЮрак-қон томир тизими томонидан: артериал босимини ошиши ва юрак уришини тезлашиши эпизодлари бўлиши мумкин.\nСийдик чиқариш тизими томонидан: сийдик тутилиши, парацетамол мавжудлиги туфайли катта дозаларда кабул килинганида нефротоксик таъсири бўлиши мумкин.\nҚон яратиш тизими томонидан: парацетамол мавжудлиги туфайли юкори дозаларда узоқ вақт қўлланилишида – кам ҳолларда тромбоцитопения, лейкопения, агранулоцитоз кузатилиши мумкин.\nФенилэфрин гидрохлоридини моноаминоксидаза ингибиторлари ёки трициклик депрессантлари билан бир вақтда буюриш мумкин эмас. Қўллаш учун нисбий мумкин бўлмаган, хусусан тизимли қўлланганида, гипертония, барқарор бўлмаган стенокардия, яқинда ўтказилган миокард инфаркти, гипертиреоидоз ва ҳомиладорлик ҳоллардир.\nПарацетамолни ушбу дорига ўта юкори сезувчанлиги бўлган беморларда ҳам қўллаш мумкин эмас. Аспиринга аллергияси бўлган одамларда парацетамолга реакция кўрсатмасликлари мумкин; аммо парацетамол қабул қилинганидан сўнг, аспирин таъсирига кўп сонли бўлмаган астматикларда кучсиз бронхоспастик реакциялар кайд этилган.\nГипероксалурияси бўлган беморларда С витаминини қўллаш мумкин эмас.\nБарбитуратлар, дифенин, карбамазепин, рифампицин, цитовудин ва бошқа жигар микросомал фермент индукторлари билан бир вақтда қўлланганда, парацетамол гепатотоксик таъсирини хавфи ошади.\nЖигарнинг заҳарли шикастланишидан сақланиш учун, препаратни алкоголли ичимликлар билан қабул қилиш мумкин эмас. Препаратни қабул қилиш вақтида автомобилни еки бошқа механизмларни бошқариш тавсия қилинмайди. Шикастланган пакетчалардаги дорини ишлатмаслик керак.\nБолалар ололмайдиган жойда сақлансин ва яроқлилик муддати ўтганидан кейин қўлланилмасин.\nСимптомлари: кўнгил айниши, қусиш, эпигастрал соҳада оғриқ, оғир ҳолларда жигар етишмовчилиги, энцефалопатия ва коматоз ҳолат ривожланади.\nДаволаш: меъдани ювиш, биринчи 6 соатда фаоллаштирилган кўмир, SH-гуруҳ донаторларини ва доза ошириб юборилганидан кейин 8-9 соат ўтгач глутатион синтезининг ўтмишдошлари – метионин ва 12 соатдан кейин N-ацетилцистеин юбориш.\n5,0 г дан алюмин фольгали бир дозали пакетларда (саше)\n5 ёки 10 дан бир дозали пакетлар (саше) қўллаш бўйича йўриқномаси билан бирга картон кутида.


Норвегияда 200 кроналик купюрада треска тасвири пайдо бўлади\n18:15 / 23.11.2016\n© Фото: Norges Bank\nНорвегияда треска, балиқчилик қайиғи ва балиқ овлаш тўри тасвири қиймати 200 крона бўлган янги пул купюрасига туширилиши мумкин. Тhe Independent Barentsobserver нашри хабарига кўра, бундай купюраларни келаётган баҳор ойларида чиқариш режалаштирилган.\n“Юз йиллар давомида балиқ овлаш Норвегия қирғоқларида пул топишнинг асосий манбаи ва маданиятнинг ажралмас бир қисми бўлиб келган”, – дея келтиради нашр Норвегия Марказий банкининг янги купюралар ҳақидаги мулоҳазасини.\nБанкнотанинг тескари тарафида балиқчилик қайиғи, балиқ овлаш тўри ва тўлқинлардаги навигацион белги тасвирланади.\nШуни таъкидлаб ўтиш лозимки, норвегияликлар балиқчилик ва денгиз маҳсулотларига алоҳида муносабатда бўлишади. Айнан балиқ билан бой сувларни қидириш кўчманчиларни ҳозирги Норвегия соҳилларига 11 минг йил аввал келиб қолишига туртки берган.\n“Треска бугун ҳам давлат иқтисодиёти учун ўта муҳим ўрин тутувчи маҳсулотдир”, дея таъкидланади нашрда.\nХабар қилинишича, давлат статистикаси маълумотларига кўра, ўтган йили Норвегия 7,9 млрд кроналик (873 млн. евро) трескани экспорт қилган.\nНорвегия купюра треска


Даволаш иши – Отоларингология ва стоматология кафедраси\nОтоларингология ва стоматология кафедраси Тошкент тиббиёт академиясининг кўптармоқли клиникасининг ЛОР бўлимларида фаолият юритади. Хар бир кафедра ходимларига ЛОР бўлимларда палаталар тақсимлаб берилган. Шифокорлар билан хамкорликда кафедранинг ходимлари беморларда ўтказиладиган жаррохлик амалиётлари, беморлар парвариши ва муаммоли вазиятларда хал қилиш йўлларини биргаликда мухокама қилишади.\nХозирги кунда Республикамизнинг нуфузли клиникаларлар (ProfMedService, INVIVO-шартнома тузилган)\nбилан биргаликда мураккаб жаррохлик амалиётларини олиб борадилар. Шунингдек, Кореянинг Сеул миллий университетининг Борамэ ва Самсунг клиникалари, Туркиянинг Мармара университети клиникаси ва Хиндистон ЛОР клиникалари шифокорлари билан хамкорликда бир қатор мастер класс кўринишида хамкорликда жаррохлик амалиётлари мунтазам ўтказилиб келинмоқда. Шу жумладан, 2014 йил Тошкент шахрининг Интерконтинентал мехмонхонасида Ўзбекистон Республикаси ЛОР ассоциациясининг хорижий хамкорликда съезди ўтказилди. Бунда дунёнинг 50 тадан ортиқ мамлакатларидан ташриф буюрган катта тажрибага эга профессор Оториноларинголог, бош ва бўйин жаррох шифокорлари ўз тажрибалари билан ўртоқлашдилар.\nЛОР булимида профессор У.С.Хасанов томонидан утказиладиган режадаги беморлар куриги….